ועדת הכלכלה, כנסת 25, פרוטוקול מספר 270, 2024-01-22 00:00

דוד ביטן: אני פותח את הישיבה, היערכות לאספקת חשמל בשעת חירום והרחבת הספק תחנות כוח קיימות

דוד ביטן:  נאלצנו בגלל הישיבה הקודמת להאריך אותה, אבל אם אנחנו לא נספיק היום לסיים את הנושא, אנחנו נמשיך אותו ביום ראשון הבא

דוד ביטן:  לפני זה אבל אור ברזני, ממשפחות השכולות, בבקשה

אור ברזני: תודה

אור ברזני:  קוראים לי אור ברזני, אני אחותו של הגיבור סמל ראשון דביר ברזני שנפל ברצועת עזה ב-19 בנובמבר 2023

אור ברזני:  אני באתי לכאן היום כדי להשמיע את הקול של משפחות שכולות רבות, ביניהן גם שלי, לא לעצור את הלחימה ברצועת עזה

אור ברזני:  אח שלי דביר בן 20 במותו, ארבעה חודשים ו-13 ימים, היה ספורטאי על, בוגר בית הספר הימלפרב

אור ברזני:  איש מדהים ואח מדהים

אור ברזני:  לחם ב-7 באוקטובר בקיבוץ בארי יחד עם הפלוגה שלו, הוא היה בצנחנים, בגדוד 890 פלוגה ב'

אור ברזני:  הוא הציל עשרות אנשים ביחד עם כל החברים שלו כמובן, גיבורי ישראל

אור ברזני:       אז אני באתי לכאן היום כדי להשמיע את קולן של משפחות שכולות רבות ולקרוא באמת לכיבוש רצועת עזה, להחלת שלטון ישראלי מלא על רצועת עזה

אור ברזני:  לא יכול להיות שיתקרבו מחבלים לגדר וכוחות צה"ל לא יירו בהם

אור ברזני:  לא יכול להיות שידברו בתקשורת על הוצאת כוחות מהרצועה

אור ברזני:  קטונתי, אני לא אשת צבא

אור ברזני:  אבל לא יכול להיות שיפסיקו עם הלחימה, שירדו למבצעים מיוחדים, ממוקדים

אור ברזני:  לא יכול להיות, באמת

אור ברזני:  אנחנו צריכים לחסל את החמאס, לחסל את הטרור

אור ברזני:  לדאוג לביטחון שלי ושל כל כלל האזרחים במדינת ישראל

אור ברזני:  והדרך לעשות את זה היא במיטוט החמאס

אור ברזני:  לא לוותר

אור ברזני:  כמו שאח שלי כתב, לא לוותר, לנצח

אור ברזני:  לא יכול להיות שאנחנו נכנע ללחצים פוליטיים, לא מצידה של ארצות הברית ולא מצידן של מדינות אחרות

אור ברזני:  לא יכול להיות שנכניס כל כך הרבה סיוע הומניטרי לרצועת עזה והחטופים שלנו כמעט ולא יקבלו שום דבר

אור ברזני:  לא יכול להיות שזה יהיה ככה

אור ברזני:  זה כל כך כואב לשמוע את השיח הזה

אור ברזני:  כל כך

אור ברזני:  אח שלי לא נפל לשווא

אור ברזני:  אח שלי יצא להילחם בשביל עם ישראל, הוא וכל החברים הגיבורים שלו

אור ברזני:  בשביל שאני ואתם נעמוד פה היום ונשב פה

אור ברזני:       אז באמת, אנחנו קוראים לא להפסיק את הלחימה ולהחיל שלטון ישראלי ברצועה

אור ברזני:  לדאוג לביטחון שלנו ושל אחרים, כדי שאף משפחה לא תצטרך לחוות את הכאב שיש למשפחה שלי

אור ברזני:  את הכאב האישי שיש לי

אור ברזני:  כדי שאף אחד לא יצטרך לקבור לא את אח שלו ולא את הילד שלו ולא את האחיין שלו ולא את בן הדוד שלו

אור ברזני:  כדי שזה לא יקרה לעוד משפחה אחת

אור ברזני:  אנחנו תמיד אומרים 'לעולם לא עוד'

אור ברזני:  ואנחנו הגענו לנקודה הזאת, לעולם לא עוד

אור ברזני:  אנחנו צריכים לעמוד איתנים ולנצח

אור ברזני:  להחזיר את החטופים כחלק ממטרות הלחימה הזאת, המטרה העליונה בעיניי

אור ברזני:  אבל לא להפסיק את הלחימה

אור ברזני:       להחיל שלטון ישראלי מלא

אור ברזני:  שוב, כדי שבאמת, נשמור על הביטחון של המדינה היקרה הזאת, שאנחנו נלחמים עליה שוב ושוב

אור ברזני:  שזאת תהיה המלחמה האחרונה שחייל או חיילת יצטרכו להיכנס למקום הארור הזה

אור ברזני:  אז בבקשה מכם, לא לעצור

אור ברזני:  באמת, אני באתי היום בשביל לחזק את הידיים של הממשלה ושל כולכם, לא לעצור את הלחימה

אור ברזני:  יש לכם מנדט להמשיך

אור ברזני:  לא לעצור

אור ברזני:  כדי שוב, כדי שאף משפחה לא תצטרך לחוות את הכאב האישי שיש לי ולמשפחה שלי

אור ברזני:  תודה

דוד ביטן: כן?     

איתי סיגל: שלום, קוראים לי איתי סיגל

איתי סיגל:  דוד שלי חטוף בעזה

איתי סיגל:  הוא נחטף ביחד עם אשתו

איתי סיגל:  אשתו אביבה חזרה ביום ה-51

איתי סיגל:  דבר ראשון אני רוצה להשתתף בצערן של כל המשפחות השכולות ולהגיד תודה להן על זה שהן חזקות

איתי סיגל:  ולכל הלוחמים והלוחמות שמגינים עלינו בכל הגזרות

איתי סיגל:  באמת אני חושב שהמלחמה הזאת מראה עד כמה הצבא שלנו חזק

איתי סיגל:  וכמה האזרחים והאזרחיות חזקות

איתי סיגל:       אני ישנתי הלילה בירושלים

איתי סיגל:  ישנתי ברחוב עזה, על המדרכה, באוהל, מוקף באהבה של מלא אזרחים ואזרחיות מודאגות ומודאגים, שבאמת מובילים את העם הזה

איתי סיגל:  מובילים את העם המעשים, בדוגמה אישית, בגבורה

איתי סיגל:  ואני בא לפה לכנסת קודם כל להגיד שלום לאנשים שעובדים במשרדי הממשלה, שעובדים עכשיו בזמן חירום ונותנים הרבה

איתי סיגל:  ולהגיד לחברי הממשלה וחברי הכנסת, אופוזיציה וקואליציה, שלדוד שלי קית' נגמר הזמן

איתי סיגל:  כל יום שהוא נמצא שם עוד חלק ממנו נשאר שם

איתי סיגל:  ואני חושב שצריך להדגיש את עניין הזמן

איתי סיגל:  כל יום שעובר חלק ממנו נשאר בעזה

איתי סיגל:  את חמאס צריך ואפשר והיה צריך לחסל לפני הרבה מאוד זמן

איתי סיגל:  דוד שלי והמשפחה שלו חוטפים כבר טילים הרבה זמן

איתי סיגל:  הם השכפ"צ של המדינה הזאת, הם היו, והם נבגדו קשות

איתי סיגל:  ואני מבקש ודורש שתחזירו אותם כבר

איתי סיגל:  כי אני מאוד מאוד מפחד מהיום שהוא יחזור ואיזה דוד יהיה לי

איתי סיגל:  האם זה יהיה הדוד שהיה לפני ה-7 באוקטובר? הדוד שהיה לוקח אותי לאכול חומוס, שהיה יוצא איתי להופעות? או שהוא יחזור רוח רפאים? באמת, אני מאוד מאוד מפחד מהרגע הזה

איתי סיגל:       אז אני מבקש שתיקחו יוזמה ותחזירו אותם כבר הביתה

איתי סיגל:  תפסיקו להיות פחדנים

איתי סיגל:  תעשו צעד יוצא דופן, כי זה מקרה יוצא דופן

איתי סיגל:  לא ראינו דבר כזה פה אף פעם מאז קום המדינה

איתי סיגל:  ואתם צריכים להיות אמיצים ולא לפחד

איתי סיגל:  וכן, אנחנו נצטרך לוותר על דברים, אין מה לעשות

איתי סיגל:  דוד שלי ושאר המשפחות ויתרנו על מספיק דברים ואתם חייבים לנו

איתי סיגל:  אתם פשוט חייבים לנו

איתי סיגל:  תודה

דוד ביטן: תודה רבה

דוד ביטן:  אנחנו במהלך מספר ישיבות שמענו שיש בעיה, תהיה בעיה בעתיד אם לא נתכונן נכון בכל מה שקשור לייצור חשמל

דוד ביטן:  בנוסף לזה, יש עכשיו תוספת של צרכים בחשמל, בגלל המכוניות החשמליות

דוד ביטן:  אני לא יודע כמה, כן? אבל לפי מה ששמעתי שכל 4,000 מכוניות זה כבר תחנת כוח קטנה

דוד ביטן:  במצב הזה צריך להתכונן כיאות לשנים הבאות

דוד ביטן:  במיוחד כאשר כבר יהיה לנו רק מכוניות חשמליות

דוד ביטן:       אני הבאתי אותך היום, אתה יודע למה הבאתי אותך? יותר כיועץ

דוד ביטן:  כי אתם, חברת החשמל, בגלל הרפורמה מעבירים את התחנות כוח

דוד ביטן:  ואתם כבר לא תתעסקו בזה בעוד 10 שנים

דוד ביטן:  נכון? אני אומר נכון? אלא אם כן נעשה שינויים מסוימים

דוד ביטן:  אבל זה המצב, נכון לרפורמה

דוד ביטן:       אז אני ישבתי השבוע עם אחת מתחנות הכוח שנרכשו מחברת החשמל

דוד ביטן:  היה להם כמה רעיונות ואמרתי אני רוצה לעשות על זה דיון

דוד ביטן:  ואני גם רוצה לשמוע מה קורה עם רידינג

דוד ביטן:  דיברנו על זה, לגבי רידינג, האם הם ייכנסו לפעולה מסוימת על מנת לפתור את שנת 2025-2026 עד שנראה מה קורה עם ההתפתחות בתחום הזה

דוד ביטן:  רשות החברות פה? משרד האנרגיה? אני מעדיף שקודם כל נשמע, נראה, נשמע את שני הרעיונות ואז אנחנו ניתן לכם להתייחס

דוד ביטן:  מי נציג החברה, הם פה? תציג בבקשה

רם ארליכמן: רם ארליכמן, מנכ"ל קבוצת אורות אנרגיה

רם ארליכמן:  אני עבדתי 30 שנים בחברת חשמל

רם ארליכמן:  תפקיד אחרון מנכ"ל בפועל של החברה ושבע שנים סמנכ"ל ייצור ואנרגיה

רם ארליכמן:  ישנם שתי סוגיות מרכזיות שנמצאות על הפרק, מבחינת משק החשמל

רם ארליכמן:  אחת נוגעת לטווח הבינוני, השנייה לטווח המיידי

רם ארליכמן:  אספקת חשמל בשגרה ואספקת חשמל בחירום

רם ארליכמן:  לגבי אספקת חשמל בשגרה המציאות היא שצריכת החשמל, ביקוש החשמל במדינה נמצא בעלייה משנה לשנה ואם זה כתוצאה מהגידול במשקי האב או ברכב החשמלי, כפי שאתה ציינת או בתעשייה, נדרש להדביק את הקצב

רם ארליכמן:  על פי הערכות של נגה, נמצא פה גם הנציג של נגה, נדרש להקים יחידת ייצור נוספת מידי שנה, כמעט מידי שנה, יחידות ייצור גדולות

רם ארליכמן:  החל לקראת סוף העשור הנוכחי סך הכול בסביבות 8-10 יחידות ייצור

רם ארליכמן:  עבודה שעדיין לא הסתיימה

רם ארליכמן:  כאשר פרק הזמן להקמה של יחידות ייצור מהסוג הזה שאנחנו מדברים עליהם, בין חמש לשש שנים

רם ארליכמן:  עכשיו, יש אי ודאות מאוד גדולה במשך הזמן להקמת יחידות ייצור מהסוג הזה

רם ארליכמן:  יש גם כן אי ודאות בכלל ליכולת השלמת התהליך אם לאורך התהליך אנחנו כבר יודעים, היו מקרים שהיו איזה שהם הסתייגויות מהסביבה, בג"ץ וכו'

רם ארליכמן:       ניתן לקצר את פרק הזמן

רם ארליכמן:  ניתן לקצר אותו בחצי וניתן גם כן לצמצם את אי הוודאות להשלמת התהליך

רם ארליכמן:  וכיצד ניתן לבצע את זה? ניתן לבצע את זה על ידי הכנה של תוכניות מגירה

רם ארליכמן:  תוכנית מגירה לתכנון של תחנות כוח

רם ארליכמן:  כאשר משרד האנרגיה יוציא אותן מן הכוח אל הפועל, במועד הנוח, או אולי נוח זה לא המינוח הנכון

רם ארליכמן:  במועד שנכון מבחינה משקית להוציא אותם מהכוח אל הפועל

רם ארליכמן:  כדי לבצע את התהליך הזה נדרש שלב ראשון כתב הסמכה ולאחר מכן כל התהליך בות"ל

רם ארליכמן:  אני יודע שמשרד האנרגיה בראשותו של מנכ"ל משרד האנרגיה, ביחד עם מנהל התכנון, פועלים נמרצות כדי להשלים את התהליך הזה

רם ארליכמן:  כנראה שהוא יושלם בקרוב

רם ארליכמן:  ואני אומר צריך וחייב להישאר בפוקוס

רם ארליכמן:       אחד הדברים הנוספים שאתה גם ציינת בזימון של הוועדה זה הכדאיות של הקמת יחידות ייצור חדשות בתוך אתרים קיימים

רם ארליכמן:  ברור שהקמה בתוך תחנת כוח קיימת, שטחים, שלא נדבר גם עם פרטיים, שכבר מראש מוגדרים כמיועדים לתחנת כוח, שיש בהם הכנסה של אנרגיות, קרי של דלקים

רם ארליכמן:  אם זה גז ואם זה סולר

רם ארליכמן:  ויש בהם כבר תשתיות של הוצאת אנרגיה

רם ארליכמן:  אם 161 ואם 400

רם ארליכמן:  ואם זה נמצא כבר במקום שכבר יש תחנת כוח זה מונע את הצורך לפתוח נקודה נוספת שמזהמת את האוויר

רם ארליכמן:  הרי ברור שיש כדאיות לתת את ההתייחסות המתאימה להקמה של תחנות כוח בתוך אתרים קיימים

רם ארליכמן:  זה לגבי השגרה, מה שאמרתי בטווח הבינוני

רם ארליכמן:       כמה מילים על הטווח המיידי

רם ארליכמן:  הטווח המיידי זה היכולת שלנו לספק חשמל לתושבים בזמן חירום

רם ארליכמן:  ליתר דיוק בזמן מלחמה, ואנחנו נמצאים בתוך זמן מלחמה

רם ארליכמן:  ב-7 באוקטובר אנחנו חווינו כולנו הפתעה דרמטית

רם ארליכמן:  ואני חושב שאף אחד מהנוכחים כאן לא יכול היה להגיד מחר בבוקר שוב פעם שזאת הפתעה אם אנחנו נקום למציאות שהחיזבאללה פגע בתחנות כוח ו/או פגע בתחמ"שים

רם ארליכמן:  משתי סיבות: א' כי הוא אמר שהוא יעשה את זה

רם ארליכמן:  הוא גם הפיץ את זה במצגות כאלה ואחרות וסרטונים

רם ארליכמן:  ודבר שני, אנחנו גם יודעים שהוא מאיים והוא בדרך כלל גם מקיים, זה רק עניין של זמן

רם ארליכמן:  המשמעות של כזה דבר היא פגיעה במאות אלפי אזרחים, תושבים שאמורים לקבל אספקת חשמל סדירה

רם ארליכמן:  מתוכם עשרות אלפי לקוחות שצריכים גם כן חמצן כדי להמשיך לשרוד

רם ארליכמן:  לכן נדרש פתרון בר קיימא שיאפשר לנו למדינה לספק את החשמל לאותם מקומות שנפגעים

רם ארליכמן:       הפתרון האפשרי לכך, יש סט של פתרונות למשרד האנרגיה ולנגה

רם ארליכמן:  אחד הפתרונות שהם משמעותיים הוא פתרון שכרגע עדיין נמצא בבדיקה

רם ארליכמן:  יחידת ייצור ניידת, יחידת ייצור על גלגלים

רם ארליכמן:  וכאשר והיכן תהיה פגיעה, מניידים אותה ממקום למקום, עם הספק משמעותי

רם ארליכמן:  דרך אגב, יש לחברת חשמל גנרטורים קטנים מאוד של 0

רם ארליכמן: 5 מגה-וואט בערך

רם ארליכמן:  אנחנו מדברים על 25-30 מגה-וואט שיכולים לספק לשכונות גדולות ורבות בתוך ערים, בהתאם לצרכים

רם ארליכמן:  ניוד בפרק זמן קצר אשר נותן מענה בזמן מלחמה בהתאם לצורך

רם ארליכמן:  ודרך אגב, הוא לא עולה שום דבר בזמן אפס למעט ליזם

רם ארליכמן:  זה חוב שמשולם על פני 20-25 שנים

רם ארליכמן:  דבר שני, הוא גם נותן מענה בשגרה

רם ארליכמן:  מכיוון שבלאו הכי משק החשמל דורש יחידות מהסוג הזה, לא על גלגלים

רם ארליכמן:  אז חלק מהם לוקחים אותם, שמים אותם על גלגלים ונותנים מענה בזמן שגרה

רם ארליכמן:  זה לא בזבוז של שקל נוסף, כי בלאו הכי הם עושים את תפקידם, רק נותנים להם עוד אופציה לעשות משימה נוספת

רם ארליכמן:  גם החלק הזה אני יודע שהוא נמצא בבדיקה וטיפול של נגה, ביחד עם משרד האנרגיה

רם ארליכמן:  אני יודע שזה תופס כרגע תאוצה

רם ארליכמן:  ומה שיש לי להגיד ויפה וחשוב שיהיה שעה אחת קודם

דוד ביטן: שני רעיונות: אחד תחנה ניידת אני קורא לה

דוד ביטן:  אני לא מבין למה אתם לא מקדמים את זה

דוד ביטן:  זה דבר שמוכנים כבר היזמים לממן את זה

דוד ביטן:  זה אפילו לא מימון שלנו

דוד ביטן:  ודבר שני, מבחינת מנהל התכנון, להרחיב תחנות קיימות

דוד ביטן:  שזה כבר התחנה קיימת, מבחינה תכנונית

דוד ביטן:  רק צריך לעגל את הפינה באיזה שהוא מקום ולהגדיל את ההספק של התחנה

דוד ביטן:  למה זה צריך לקחת שנים הדבר הזה? אני לא מבין את העניין

דוד ביטן:  יש פה נציג של מנהל התכנון, נכון?      

ששון גואטה: דוד, אפשר לשאול מה זה תחנה ניידת? להבין רק

דוד ביטן: בבקשה, כן, תענה לו בבקשה

רם ארליכמן: מדובר ביחידות מסוג טורבינות גז שהן דו דלקיות, יודעות לשרוף גם סולר וגם גז

רם ארליכמן:  אלה יחידות שבאות בשני קונטיינרים

רם ארליכמן:  אני אשלח לכם אחרי זה סרטון

רם ארליכמן:  זה די מדהים לראות את זה

רם ארליכמן:  זה שני טריילרים שעולים על מטוס ולא משנה באיזה מדינה שרוכשים את זה, יורדים כאן ועושים פריסה

רם ארליכמן:  תוך בערך שבוע אפשר לפרוס את היחידות האלה בשטח

רם ארליכמן:  לא צריך אפילו לעשות משטחי בטון בשביל העניין הזה

רם ארליכמן:  באותה מידה, צריך לומר גם, אפשר לנייד את זה מאתר לאתר בהתאם לצורך

ששון גואטה: זה על גלגלים?      

רם ארליכמן: כן

ששון גואטה: אז גם אתה לא צריך את ועדת התכנון בנושא הזה

ששון גואטה:  לא? את רשות התכנון

דוד ביטן: לא, את זה לא

דוד ביטן:  הם צריכים את מנהל החשמל

שלום דנינו: ששון, רק להבהיר, אם הוא שם את אותה מכולה, את אותה משאית בתחנת הכוח שלו, אז כמובן זה יכול לעבוד על גז, כמובן לתת את ההספק

שלום דנינו:  אבל אם זה הולך לפריסה, אז שם כנראה הוא יעבוד על דלק

ששון גואטה: אז זה רעיון מצוין

שלום דנינו: ברור

דוד ביטן: ואני מבין שהחברות הפרטיות מוכנות לממן את זה, אין בעיה

רם ארליכמן: דבר ראשון שצריך, וגם נגה, זה הכיוון שאני יודע, אבל עוד פעם, יש נציג כאן, צריך להגיד את דברו, לעשות פיילוט

רם ארליכמן:  אני בעצמי אני אומר, זה רעיון שהוא ראוי

רם ארליכמן:  וכיוון שיש לו עלות חייבים גם לעשות פיילוט, לקחת שתי יחידות ואחרי זה אם צריך להוסיף עוד 20 זה השלב הבא

רם ארליכמן:  אפשר לעשות את זה בפרק זמן קצר של מספר חודשים בודדים

דוד ביטן: משרד האנרגיה, רשות החשמל, נגה

דוד ביטן:  תתחיל בבקשה, משרד האנרגיה

דוד ביטן:  שתי היוזמות האלה אני מבקש התייחסות וגם למה זה לא מקודם הדברים האלה

דוד ביטן:  יש איזה סיבה מיוחדת?     

רון אייפר: זה מקודם

רון אייפר:  אני אסביר איפה הדברים עובדים

רון אייפר:  רון אייפר, ראש החטיבה לאנרגיה מתקיימת במשרד האנרגיה

רון אייפר:  אני אתחיל בסוגיה הראשונה שרם העלה, שזה מה שקראת זמן שגרה

רון אייפר:  מאוד מסכים עם רם

רון אייפר:  קבועי הזמן במשק האנרגיה הם מאוד מאוד ארוכים

רון אייפר:  ולהקים תחנת כוח זה דבר שלוקח הרבה מאוד זמן

רון אייפר:  ולכן ממשלת ישראל הטילה עלינו בפברואר 2023, במסגרת החלטת ממשלה 176 להתחיל לתכנן לעשור הבא

רון אייפר:  מ-2030 עד 2040

רון אייפר:  הוקם צוות בראשות מנכ"ל משרד האנרגיה, יחד עם רשות החשמל, יחד עם מנהל התכנון, יחד עם משרד האוצר

דוד ביטן: תכנון לעשור הבא

דוד ביטן:  אבל אנחנו בבעיה בעשור הזה

רון אייפר: לא, מה שרם מדבר עליו זה לא על העשור הזה

דוד ביטן: למה לא? בדיון שהיה לא מזמן אמרתם לי שב-2026 אנחנו נהיה בבעיות

דוד ביטן:  זה בעשור הזה או בעשור הבא?     

רון אייפר: זה בעשור הזה, אבל זו סוגיה אחרת

דוד ביטן: לא, מה זה סוגיה? אמרתם לי תהיה בעיה מבחינת חשמל

רון אייפר: זה שתי סוגיות נפרדות

רון אייפר:  יש פה עכשיו סוגיה שמדבר ואתה דיברת גם כן, על עלייה בגידול הביקושים

דוד ביטן: נו, אז נהיה בבעיה בעשור הזה

רון אייפר: זה לא קשור ל-2026

רון אייפר:  זה לא קשור לסוגייה של רידינג ב-2026

רון אייפר:  זו סוגייה נפרדת שכבר נגיע אליה

דוד ביטן: לא, זה לא נכון

דוד ביטן:  אתם אמרתם לי וגם האוצר אמר לי וגם חברת החשמל

דוד ביטן:  חברת חשמל הם לא צד בעניין

דוד ביטן:  שיהיה ב-2026 בעיה, אלא אם כן נפעיל את רידינג

דוד ביטן:  זה מה שנאמר לי

דוד ביטן:  מה, אז אתם אומרים לי סתם? אתם לא אומרים לי סתם

רון אייפר: לא, אני אתחיל מהתחלה

רון אייפר:  יש בעיה מקומית ברידינג, בגוש דן, שהיא לא מה שרם מתייחס אליו

רון אייפר:  ויש בעיה בגוש דן שב-2026 אמרה חברת ניהול המערכת, חברת נגה, שאם לא יוקם ייצור באתר רידינג, אז יהיה בעיות של אספקה בגוש דן

רון אייפר:  בסדר? זה בסוגייה הזאת הוקם צוות אחר שכבר הגיש את המלצתו לשר האנרגיה

דוד ביטן: מרוב צוותים, אתה יודע

רון אייפר: נכון, מה לעשות? אבל הצוות הזה קיבל החלטה קונקרטית והוא שם, אפרופו תחנת פיקריות ניידות, שדובר פה הרגע

רון אייפר:  ההמלצה של הצוות הייתה להקים באתר רידינג תחנות ניידות

שלום דנינו: אבל עדיין אתה צריך לשפץ את הטורבינה ואת הכול

רון אייפר: לא, לא את הטורבינה, את הארובה

דוד ביטן: לא, זה היה אחרי הדיון הקודם, שבו מנכ"ל חברת החשמל אמר מה שאמר

דוד ביטן:  ואז החלטתם לעשות את הנושא הזה

רון אייפר: לא, ההמלצות של הצוות הוגשו כבר בספטמבר אם אני זוכר נכון

רון אייפר:  וזה מה שהם אמרו

דוד ביטן: אני יודע שהאוצר, האוצר פה? האוצר אמר שצריכים בשביל זה החלטת ממשלה

דוד ביטן:  להפעיל את רידינג, בגלל הסיפור שהיה עם הרפורמה

דוד ביטן:  נכון? אז מה העניין הזה? הבאתם את זה להחלטת ממשלה או רק אתם עושים צוותים?     

רון אייפר: יושב-הראש, אני הייתי בישיבה הזאת גם והייתה ישיבה שהייתה לפני שהוגשה החקיקה

דוד ביטן: בסדר, אבל לא הבאתם את זה להחלטת ממשלה

רון אייפר: לא, נכון

רון אייפר:  אני אסביר גם למה

שלום דנינו: ותסביר גם את ההיגיון למה לשים ניידים ברידינג ולא לבנות שם אם כבר מפעילים את התחנה, לעשות תחנה משמעותית

רון אייפר: אני אענה שאלה שאלה

דוד ביטן: לא, לא

דוד ביטן:  אני אגיד לך למה

דוד ביטן:  הולכים לפנות את התחנה

דוד ביטן:  הקרקע שם

שלום דנינו: אז איך אפשר לבנות על ניידים?     

דוד ביטן: לא, לא, זה רק זמני לשנתיים שלוש

רון אייפר: חה"כ דנינו, אני רוצה לענות

רון אייפר:  בסדר?      

דוד ביטן: זמני

דוד ביטן:  אחר כך התחנה הולכת, האזור הולך להימכר, להיהרס ויבנו שם מה שיבנו

רון אייפר: הממשלה החליטה ב-2021 שלא יהיה תחנות כוח קבועות באתר רידינג

רון אייפר:  ולכן צריך רק פתרון ביניים עד שנת 2030

דוד ביטן: אתה לא זוכר מהישיבה הקודמת?      

שלום דנינו: לא

דוד ביטן: מה יהיה?      

רון אייפר: פתרון הביניים שהצוות המליץ עליו, יושב-הראש, אני עונה לך, היה פיקריות ניידות

רון אייפר:  הצוות גם המליץ שזה יוקם על ידי המגזר הפרטי

דוד ביטן: לא, לא, אתם החלטתם, אבל תביאו את זה

רון אייפר: רגע

רון אייפר:  לכן לא צריך להביא את זה, יושב-הראש

דוד ביטן: אה, לא צריך?     

רון אייפר: לא, אני אסביר גם למה

דוד ביטן: בגלל שזה מגזר פרטי

רון אייפר: נכון

רון אייפר:  בזמנו דובר אם חברת החשמל - - -     

דוד ביטן: אז מתי זה יהיה?     

רון אייפר: הנושא הזה נמצא בקידום שלנו, יחד עם השותפים, הנושא הזה של רידינג

רון אייפר:  אנחנו כל העת בוחנים אם באמת נדרש

דוד ביטן: אני רוצה רק להבין, תן לי רגע, תקשיב

דוד ביטן:  למה מגזר פרטי? הרי מי ייכנס לזה כשעוד שלוש שנים אחרי זה כל ההשקעה שלו תרד לטמיון? מי? חברת החשמל היא חברה ממשלתית, היא עושה מה שהממשלה אומרת

דוד ביטן:  מה ההיגיון לתת את זה למגזר הפרטי? מי ישקיע? מה, ישקיעו לשנתיים ואחר כך זה ייהרס?      

רם ארליכמן: זה בדיוק הכשל

דוד ביטן: הנה, אני רוצה לשמוע אותך

דוד ביטן:  אתה מגזר פרטי?      

רם ארליכמן: כן

דוד ביטן: תסביר לי, אתה היית נכנס לדבר כזה?      

רם ארליכמן: אני מסכים עם כל מה שנאמר, אבל רק עם תוספת אחת

דוד ביטן: אני לא מבין אתכם, באמת שאני לא מבין אתכם

דוד ביטן:  בשביל לא לגעת, אני יודע למה אתם עושים את זה

דוד ביטן:  יש את הרפורמה הקדושה שבגלל הרפורמה אתם לא מוכנים לתת לעובדי חברת החשמל לעשות משהו בעניין הזה, של ייצור חשמל

דוד ביטן:  אבל זה זמני

דוד ביטן:  מה זה משנה? אני לא מבין

דוד ביטן:  מה יהיה איתך, אוצר? מה יהיה?      

ששון גואטה: הם לא מעניין אותם כלום, רק רפורמות הם רוצים

ששון גואטה:  מעניין אותם משהו?     

דוד ביטן: לא, בגלל הרפורמה

יונתן פלורסהיים: שאלת את מר ארליכמן לגבי זה, תן לו לענות

רם ארליכמן: אני אענה, ברשותך

דוד ביטן: אתה היית משקיע דבר זה, זמני?     

רם ארליכמן: אז זה בדיוק מה שאני אמרתי

רם ארליכמן:  הרעיון שאני הצעתי בהתחלה יכול לשמש כל אתר מארח שהוא

רם ארליכמן:  זה יכול להיות אחמ"שים

רם ארליכמן:  זה יכול להיות רידינג בפרק הזמן שצריך

רם ארליכמן:  אני חושב שהמציאות שלנו היא כזאת לצערי, כמו שהבטיחו לנו הורינו, ואנחנו נבטיח לילדינו, אבל עדיין יהיו פה עוד מלחמות כנראה

רם ארליכמן:  אז את היחידות האלה לחירום

רם ארליכמן:  כבוד יושב-הראש, היחידות האלה של חירום אנחנו נצטרך אותם

רם ארליכמן:  לא לפרק זמן של שנתיים לצערי, אנחנו נצטרך אותם לפרק זמן ארוך יותר

רם ארליכמן:  אני אמרתי יותר מזה

דוד ביטן: את זה הבנתי כבר

רם ארליכמן: צריך יחידות ייצור פיקריות בלי קשר לזה שהן ניידות

דוד ביטן: הוא מדבר על אזור המרכז

דוד ביטן:  באזור המרכז הוא אומר הפתרון הזמני זה רידינג, כי שם יש כבר מקום

דוד ביטן:  התחנה הייתה קיימת

דוד ביטן:  אתה מדבר באופן כללי לעשות את הניידים בכל הארץ

רם ארליכמן: לא, אני אומר לך יותר מזה

רם ארליכמן:  א', לא רוצים שיהיה ברידינג, כי זה מפריע לכולם מסביב ולכן הפתרון הסופי זה שלא יהיה שם כלום

רם ארליכמן:  הפתרון הזמני של ארבע שנים בערך הוא פתרון שאף אחד עדיין לא יודע בדיוק

רם ארליכמן:  יש הערכות מה ההספק הנדרש ועל כמה, איך הוא ייפרש

רם ארליכמן:  אם הוא יצטרך בהתחלה 50 אחרי זה 100 אחרי זה 150, 200

רם ארליכמן:  מכיוון שאם צריך אפילו 50 אז צריך כפול, לטובת הרזרבה, אז ישימו תמיד כפול

רם ארליכמן:  ואני אומר למה? יש צרכים אחרים ברמה הלאומית ארוכי טווח לעשרות שנים קדימה

רם ארליכמן:  שמים יחידות פיקרים במקומות של תחנות כוח שימשיכו עוד 30 שנה קדימה לחיות

דוד ביטן: את זה הבנו

רם ארליכמן: ובהתאם לצורך מעבירים

רם ארליכמן:  לרידינג אתה רוצה להעביר? נעביר לרידינג

רון אייפר: אפשר להמשיך להתייחס לשאר הארץ?     

דוד ביטן: כן

רון אייפר: אנחנו סבורים שצריך, כמו שרם אומר, צריך להתחיל לתכנן כבר היום את תחנות הכוח לעשור הבא

רון אייפר:  ובגלל קבועי הזמן שזה לוקח זמן

רון אייפר:  הצוות נמצא בעיצומה של עבודה, כבר קיימנו כמה דיונים

דוד ביטן: ברור

דוד ביטן:  לא, לא, אני לא מסכים איתך

דוד ביטן:  הפעם, תקשיב, אני לא מסכים אתכם בכלל

דוד ביטן:  מדוע? אתם יכולים לתכנן מה שאתם רוצים לעשור הבא ולעוד 100 שנים, הכול בסדר

דוד ביטן:  יכול להיות שלא נצטרך חשמל גם בעוד 30-40 שנים לפי ההתפתחויות הטכנולוגיות, אני לא יודע, אולי ימציאו משהו

דוד ביטן:  לא יודע

דוד ביטן:  ואז נצטרך לעשות רפורמה שמפרקת את חברת החשמל

דוד ביטן:  אבל זה לא העניין

דוד ביטן:  צריך פתרונות

דוד ביטן:  וגם ככה לוקח שנתיים, שלוש, ארבע שנים, כדי להרחיב תחנה קיימת

דוד ביטן:  ואת זה תלכו את זה

דוד ביטן:  מה זה משנה עכשיו שהקמת צוות? אני לא מבין

דוד ביטן:  מה זה רלוונטי הצוות שמתכנן לעוד 20 שנים? אנחנו צריכים עכשיו שמנהל התכנון, ואתם צריכים לתת להם הנחיה בעניין הזה להרחיב תחנה קיימת, אם זה אפשרי

דוד ביטן:  לא חובה

שלום דנינו: שזה במתחם, כן?     

רון אייפר: אני רוצה להסביר

רון אייפר:  הצוות צריך להגיש לשר האנרגיה ולשר האוצר את העקרונות שעל בסיסם יובא לממשלה עקרונות ההסמכה

רון אייפר:  ככה זה עובד

רון אייפר:  כדי לתכנן במנהל התכנון צריך הסמכה מהממשלה כדי להיכנס למסלול תכנון

רון אייפר:  יפה

רון אייפר:  עכשיו, העקרונות של ההסמכה, יש כמה עקרונות שהצוות דן בהם

דוד ביטן: לא לעוד 40 שנה

רון אייפר: לא לעוד 40 שנה, לעכשיו

רון אייפר:  להתחיל עכשיו תהליך תכנון

דוד ביטן: אז תביאו את זה, מה הבעיה?     

רון אייפר: רגע, אז אנחנו צריכים לסיים את העבודה של הצוות

רון אייפר:  הצוות נמצא בעיצומה של העבודה

רון אייפר:  חלק מהדברים שהצוות דן בהם זה בדיוק מה שאתה מדבר

רון אייפר:  יש יתרונות מאוד גדולים כמו שרם אמר

רון אייפר:  יש יתרון מאוד גדול לעשות תחנה שהיא צמודת דופן

רון אייפר:  בסדר? זו תחנה קיימת, להצמיד את זה לתחנה

דוד ביטן: יפה

דוד ביטן:  הרחבת תחנה צמודת דופן

רון אייפר: יפה

רון אייפר:  יש יתרונות לזה

דוד ביטן: למה אני צריך לחכות לצוות שיסיים את העבודה? הצוות מדבר על עוד, על עשור

דוד ביטן:  אנחנו מדברים על עכשיו

רון אייפר: לא, הצוות מדבר על התחלת תכנון מחר בבוקר

דוד ביטן: אז תביאו את זה לממשלה

רון אייפר: אנחנו נסיים את עבודת הצוות

רון אייפר:  יש פה, חוץ מהצמודת דופן יש פה היבטים נוספים שצריכים לקחת בחשבון

רון אייפר:  אנחנו רוצים גם תחרות, בסדר? סוגים של תחרות

דוד ביטן: עוד פעם הגענו, עוד פעם תחרות

ששון גואטה: הם כל היום עסוקים להרכיב צוותים במקום להתחיל לעבוד

ששון גואטה:  תקשיב, אני מתחרפן מזה

ששון גואטה:  באה לפה חברה, אומרים שיש מצוקה של חשמל

ששון גואטה:  אומרים תשמע, יש לנו פתרון

ששון גואטה:  פתרון שיכול להיות טוב לשעת חירום, התחנה הניידת

דוד ביטן: לא, יש להם גם הרחבה

ששון גואטה: גם את ההרחבה, חוץ מזה גם את ההרחבה

ששון גואטה:  אני לא מבין למה צוות ועוד צוות ועוד צוות

דוד ביטן: מה הקשר? מה הקשר לתחרות? לא הבנתי

רון אייפר: מחיר החשמל, כבר ידבר על זה רשות החשמל, עוז מרשות החשמל

דוד ביטן: אז תכף ניתן לו

רון אייפר: בסדר

רון אייפר:  אז אני, גם מעניין אותנו היבטים של תחרות

דוד ביטן: אז תעצור רגע, תעצור

רון אייפר: שנייה

דוד ביטן: רגע, רגע

דוד ביטן:  שפיגלר, כיוון שהבאתי אותך כיועץ, אתה לא, אתה יודע, בגלל הרפורמה אתה עוד 10 שנים לא תהיו קיימים, אתה יודע

ששון גואטה: שזה האסון הכי גדול שיכול לקרות למדינה

מאיר פעיל: יש כאן כאלה שזאת משאת הנפש שלהם, נכון

דוד ביטן: נו, אז בוא תסביר לי

ששון גואטה: זה האסון הכי גדול שיקרה למדינה

דוד ביטן: למה אני לא יכול לעשות את זה מהר את הכול?     

מאיר פעיל: קודם כל, אפשר

דוד ביטן: לצוותים כאלה ואחרים

מאיר פעיל: אני לא אפתיע אותך

מאיר פעיל:  ממש בסמוך לאחר תחילת תפקידי, לפני כשנה, אסביר את הכול

דוד ביטן: על רידינג אני רוצה לדעת

מאיר פעיל: מאה אחוז

מאיר פעיל:  לפני כשנה וחודשיים הסוגייה הזאת עמדה על הפרק

מאיר פעיל:  למיטב ידיעתי רם עדיין היה בחברת החשמל

מאיר פעיל:  ואנחנו אחרי עבודת מטה מסודרת, מקצועית, שהייתה משולבת עם יועצים מהמומחים הגדולים ביותר בעולם בתחום, הגשנו מסמך לשר האנרגיה דאז והייתה ישיבה רבת משתתפים עם כל הנוגעים בדבר, ברידינג עצמה, בתחנה עצמה

מאיר פעיל:  אנחנו המלצנו להכניס לאתר תחנות, פיקרים שמדובר פה, טורבינות גז, על מנת לייצר חשמל בשעת הצורך

מאיר פעיל:  האתר קיים, יש את התחמ"ש

דוד ביטן: איזה אתר?      

מאיר פעיל: רידינג

דוד ביטן: איך הגעת לרידינג? תתחיל קודם כל עם הנושא הזה של, מה זה פוגע? אני רוצה לדעת

מאיר פעיל: אני אסביר

מאיר פעיל:  ברפורמה כתוב שחברת החשמל לא יכולה לעסוק יותר בייצור חשמל מעבר למה שייוותר בידה אחרי שהיא תמכור שלוש וחצי תחנות כמו שהיא עשתה עד לרגע זה

מאיר פעיל:  האחרונה הייתה התחנה באשדוד, אשכול, שעברה או תעבור בזמן הקרוב לחברת דליה

דוד ביטן: אז עמדת בשלוש וחצי?     

מאיר פעיל: בוודאי

דוד ביטן: מה זה חצי?      

מאיר פעיל: חגית

מאיר פעיל:  שזה ליד זיכרון יעקב, חצי תחנה נמכרה וחצי נשארה במחוזותינו

מאיר פעיל:  ואם אתה רוצה לראות, אגב, את חומת ברלין, אני מזמין אותך לבוא לשם, להראות לך מה זה איוולת מחשבתית והשחתת כספי ציבור, איך מקימים מה שנקרא בהפרדה חומת ברלין

מאיר פעיל:  תבוא לראות

מאיר פעיל:  אני ראיתי

מאיר פעיל:  אתה לא תאמין, תבוא ותראה מה הולך שם

שלום דנינו: רם, זו התחנה שאתה מבקש להרחיב, כן?     

מאיר פעיל: איך הורסים, איך משחיתים כספי ציבור

מאיר פעיל:  תבוא ותראה

מאיר פעיל:  הכול מתוך מה שנקרא דחף פנימי בלתי נשלט לגרום לכך שחברת החשמל לא תעסוק בייצור חשמל

דוד ביטן: אבל עכשיו כן מותר לך אתה אומר

מאיר פעיל: את מה שמותר

דוד ביטן: אם אתה מוכר שלוש וחצי

מאיר פעיל: מכרנו

מאיר פעיל:  אבל יש מה שנקרא את העתיד לבוא, את משאלת הלב, את הרצון, את הכניעה, לכך שחברת החשמל תצא מתחום הייצור ותתעסק אך ורק בתחום של הולכה וחלוקה

מאיר פעיל:  בסדר? עכשיו, מה זה הפיקרים האלה? קודם כל, אגב, אני רוצה לומר לך משהו

מאיר פעיל:  יודעי דבר אמרו לא, שהם ישפצו או ישמישו את שתי היחידות שנמצאות באתר

מאיר פעיל:  לשם כך אמרו לתקצב 500 מיליון שקלים

מאיר פעיל:  באה חברת החשמל ואמרה לא, בשום פנים ואופן

מאיר פעיל:  כי זה גם השחתת כספי ציבור

מאיר פעיל:  מדוע? אין אפשרות לשפץ את היחידות הקיימות

מאיר פעיל:  זו ברכה לבטלה

מאיר פעיל:  שלחנו להם תמונות מיחידות שפירקנו, למרות שהכול מתפורר

מאיר פעיל:  אגב, מבחינת חברת החשמל הכי טוב, אנחנו נשפץ את התחנות, יש עובדים שימשיכו לעשות את העבודה

מאיר פעיל:  יש 500 מיליון שקלים ונייצר

מאיר פעיל:  כי רק אנחנו יכולים להפעיל את שתי היחידות האלה, גם בניגוד לרפורמה

מאיר פעיל:  אבל אנחנו גילינו אחריות, ממלכתיות ציבורית ב-ה' הידיעה

מאיר פעיל:  ואמרנו חבל על הכסף, חבל על השחתת הכסף הזה

מאיר פעיל:  אבל יש כאלה שיודעים יותר טוב מהמומחים בחברת חשמל

מאיר פעיל:  כי הם בוודאי ובוודאי מכירים את המערכות ובעיקר את היחידות שנמצאות על הקרקע מזה עשרות בשנים

מאיר פעיל:  כמו אלה שנמצאות ברידינג

מאיר פעיל:  הם אלה שמקדמים את ההחלטות

מאיר פעיל:  זה האבסורד

מאיר פעיל:  הם לא יודעים איך נראית תחנה, הם לא יודעים מה זה לסובב טורבינה

מאיר פעיל:  זה מה שאני אומר כל הזמן

מאיר פעיל:  והם נמצאים במקום שבדרך כלל נקרא מגדל השן אצלי והם מקבלים את ההחלטות

מאיר פעיל:       אגב, שתדע, לקחנו לשם פעם אחת נציג של רשות החשמל ואם אני לא טועה זה היה גם, מי זה היה? ורשות המיסים

מאיר פעיל:  מנכ"ל משרד האנרגיה ויושב ראש רשות החשמל

מאיר פעיל:  הראינו לו את האתר שם עם הסיפור של פירוק האסבסט, הם היו איזה שעה וחצי איתנו, יצאו, לא ידעו בכלל מה זה

מאיר פעיל:  הם חשבו שהם באים לאיזה משהו אחר

מאיר פעיל:  יצאו משם לא הצליחו להוציא הגה מהפה

מאיר פעיל:  אתה יודע למה? כי פתאום הם הצליחו לראות משהו שכל הזמן הם מקבלים החלטות בעניינו, אבל הם לא יודעים אפילו מה זה

מאיר פעיל:  וזה כואב לי, זה חורה לי

מאיר פעיל:       ועכשיו נחזור לענייננו

מאיר פעיל:  העלינו את הנושא של הפיקרים

מאיר פעיל:  אמרנו להם רבותיי, אתם רוצים את השטח, קחו אותו

מאיר פעיל:  קחו את השטח

מאיר פעיל:  תנו לחברת החשמל מה שמגיע לה ברפורמה

מאיר פעיל:  ממילא מה שאנחנו מקבלים אנחנו משקיעים ברשת לטובת הציבור במדינת ישראל

מאיר פעיל:  תעשו מה שאתם רוצים שם

מאיר פעיל:  אתה יודע כמה ישיבות יש? יותר ממספר שאתה מסוגל לספור

מאיר פעיל:  ואני גם הוצאתי מכתב בנושא הזה לפני זמן לא רב

מאיר פעיל:  שאמרתי להם רבותיי, עובדי חברת חשמל מפסיקים לבוא לישיבות שחוץ מאשר להשחית את הזמן בהן לא יוצא מהן שום דבר

מאיר פעיל:  כלום ושום דבר

מאיר פעיל:  מכיוון שכמו שאמרת ואמר גם שלום, שיחליטו

מאיר פעיל:  צריך לשים שם טורבינות גז, לשפץ את הארובה

מאיר פעיל:  הארובה לא יכולה כרגע לתת מענה לפליטות של טורבינות גז

מאיר פעיל:  עשינו שם סקר של הטורבינה, סקר של הרעש, מיקום הטורבינות

מאיר פעיל:  לקחנו את מיטב המומחים שיש בעולם לטובת העניין

מאיר פעיל:  העברנו דוח מפורט לכולם

מאיר פעיל:  יש החלטות? לא, בוודאי שאין

מאיר פעיל:  שום החלטה

מאיר פעיל:  עזוב מה שהוא אמר

דוד ביטן: אבל הם אומרים שכן החליטו

מאיר פעיל: עזוב מה שהוא אמר

מאיר פעיל:  אין שום החלטה, אני אומר לך

מאיר פעיל:  אז אני אומר לך

מאיר פעיל:  הוא אמר, ואני אומר לך אין החלטה

מאיר פעיל:  ואם יש החלטה, מהי? בוא נשמע מה ההחלטה

רון אייפר: אני יכול להגיב?     

מאיר פעיל: לא, רון, תן לי רגע

רון אייפר: בבקשה

מאיר פעיל: בקיצור, אני אומר לך, וכדרכי אני עומד מאחורי הדברים שלי

מאיר פעיל:  יש איזה החלטת ממשלה

מאיר פעיל:  תקרא אותה, תגיד לי אחר כך מה בעצם ההחלטה שנובעת ממנה

מאיר פעיל:  בסדר? אני אשכיל

מאיר פעיל:  אין שום החלטה

מאיר פעיל:  יש אלף ואחד, לשים פיקרים, לשים פיקרים שם

דוד ביטן: זה אתה אומר בתחנת רידינג

מאיר פעיל: רידינג, כן

דוד ביטן: מה לגבי הנושא הזה של התחנה הקיימת?     

מאיר פעיל: אנחנו בעד

שלום דנינו: של חגית

מאיר פעיל: אנחנו בעד הקמת יחידות לייצור אנרגיה כדי לתת ביטחון אנרגטי לכלל תושבי מדינת ישראל

דוד ביטן: ניידות?     

מאיר פעיל: לא, הם מדברים על תחנות קבועות

מאיר פעיל:  אחת הרחבה ואחת תחנה חדשה, למיטב ידיעתי, נכון?     

שלום דנינו: בחגית להוסיף

דוד ביטן: לגבי תחנה חדשה זה לא קשור לישיבה

מאיר פעיל: כן, אבל רק הכי חשוב

מאיר פעיל:  אין שום בעיה, אנחנו חפצים במציאות שכל מי שצורך חשמל במדינת ישראל יוכל לקבל אותו, נקודה

מאיר פעיל:  לשם כך, היות ויש כל הזמן צריכה גוברת, חייבים לדאוג לכך שיהיו מקורות ייצור

מאיר פעיל:  זה הכול

מאיר פעיל:  ואנחנו ברידינג, ככל שהדבר הזה יוחלט

דוד ביטן: אתם בעד הנושא הזה של הנייד, נכון?     

מאיר פעיל: בוודאי

מאיר פעיל:  אני גם אסביר מדוע

מאיר פעיל:  כיוון שגם כשייסגרו את זה, כמו שהלכת ואמרת ועלית על זה נכון, אנחנו מפוזרים בארץ עם לא מעט טורבינות גז

מאיר פעיל:  הן כבר ותיקות עד כדי כך שהן אוטוטו מטות לנפול

מאיר פעיל:  אי אפשר לדעת כמה זמן הן יחזיקו מעמד

מאיר פעיל:  והרעיון היה לרכוש את הטורבינות גז החדשות לרידינג

מאיר פעיל:  וכשיחליטו להפסיק לייצר ברידינג, ניקח את הטורבינות האלה במקום טורבינות שעוד מעט אובד עליהן הקלח

מאיר פעיל:  לטובת עם ישראל

ששון גואטה: אז איפה הבעיה עכשיו? למה לא עושים את זה? אני מנסה להבין

דוד ביטן: טוב

רון אייפר: אפשר לענות בבקשה ולהשיב לך?      

יונתן פלורסהיים: אני גם אשמח להתייחס

רון אייפר: אני דקה מסיים, יונתן

רון אייפר:  אני מסכים מאוד עם מה שאמר מנכ"ל חברת החשמל

דוד ביטן: הכול?      

רון אייפר: כן, אנחנו לא מאוד רחוקים

רון אייפר:  רגע, משהו אחד

רון אייפר:  אני אסביר

רון אייפר:  מדויק מה שאמר מנכ"ל חברת החשמל בנוגע לרידינג, שחברת החשמל הציגה ואמרה שהשיפוץ הוא לא אפשרי והוא ייחודי בעולם

רון אייפר:  ולכן הצוות החליט והגיש את המלצותיו לשר האנרגיה ואמר ללכת על הפיקריות

רון אייפר:  יותר מזה, הוא גם אמר הסדר נכסים

רון אייפר:  לקדם הסדר נכסים

דוד ביטן: מכיוון שהשטח, רגע, כיוון שהשטח של חברת החשמל, למה הם לא יכולים לעשות את זה? את הפיקרים האלה?     

רון אייפר: אז אני אענה על זה

רון אייפר:  המגזר הפרטי, אתה שאלת קודם

דוד ביטן: בגלל הרפורמה?     

שלום דנינו: אבל גם שזה פיקרים, רק בשביל להבין, אני מבין שצריך כן לשפץ את הארובה, לא?      

מאיר פעיל: כן

מאיר פעיל:  ואתה יודע כמה זמן לוקח לשפץ את הארובה? כשנתיים וחצי

מאיר פעיל:  אתה יודע כמה זמן עבר עם הדיונים, דיוני סרק האין סופיים האלה? יותר משנה

מאיר פעיל:  כואב הלב

רון אייפר: אני רוצה לענות

רון אייפר:  הנושא עכשיו צריך תוכנית סטטוטורית וכבר מנהל התכנון יתייחס

רון אייפר:  כדי להקים את הפיקריות באתר רידינג צריך תוכנית סטטוטורית, צריך לשפץ את הארובה, צריך לעשות עוד כמה פעולות

רון אייפר:  בנוגע למגזר הפרטי, יושב-הראש, המגזר הפרטי נחוש

רון אייפר:  פנו אלינו הרבה מאוד גופים

דוד ביטן: כמה זמן לוקח תוכנית סטטוטורית?     

רון אייפר: כבר מנהל התכנון יתייחס

רון אייפר:  המגזר הפרטי, אני רוצה להשיב, המגזר הפרטי מאוד מעוניין להקים את התחנות הפיקריות ברידינג

דוד ביטן: זה הבנתי, הבנתי

רון אייפר: וגם אחרי זה אם יהיה לנו את היחידות הפיקריות הללו

דוד ביטן: רק אם תעשה את הנע

דוד ביטן:  בלי זה, מה הוא ישקיע? הוא ישקיע בנייד אם תהיה לו אפשרות להעביר אותו למקום אחר

רון אייפר: בוודאי, ברור

שלום דנינו: וכמה עולה שיפוץ כזה?     

דוד ביטן: ולכן אתה צריך לסיים את העניין הזה של הנייד

יונתן פלורסהיים: צריכים לעשות פה הסדרה תעריפית, נכון

שלום דנינו: כמה עולה השיפוץ של הארובה? הוא אומר שנתיים וחצי השיפוץ

שלום דנינו:  וכמה עלות?     

דוד ביטן: לא, זה לא משנה כמה זה עולה, שלום

דוד ביטן:  אנחנו צריכים חשמל

דוד ביטן:  אתה לא מבין שבמרכז הארץ לא יהיה חשמל

שלום דנינו: זה אתה יכול להגיד לחברת חשמל

שלום דנינו:  אבל אם הם בונים על ספק פרטי, הוא צריך לעשות את התחשיב

דוד ביטן: טוב, תכף

דוד ביטן:  כיוון שאתה בסוף אני אתן לך בסוף

יונתן פלורסהיים: לא, לא, תן לי לפני, שיהיה בהקשר

דוד ביטן: אוקיי, קדימה

דוד ביטן:  אחר כך נגה

יונתן פלורסהיים: יונתן פלורסהיים, רכז אנרגיה, אגף תקציבים, משרד האוצר

דוד ביטן: האמת רשות החשמל היא פחות רלוונטית, כי היא יותר מתעסקת במחירים, נכון? או שאני טועה?     

יונתן פלורסהיים: רלוונטית, תמיד רלוונטית

דוד ביטן: הם מתעסקים במחיר, לא? השקעות שכלולות במחיר

רם ארליכמן: בוא נגיד ככה, בלעדיהם זה לא יכול להתקיים

רם ארליכמן:  אז זה רלוונטי

דוד ביטן: לא, היא פחות רלוונטית במובן הזה היא קובעת את ההשקעות שיש להן השפעה על המחיר מאשרת לך אותם

דוד ביטן:  זה הכול

דוד ביטן:  אבל קודם כל צריך להחליט שרוצים השקעה כזאת

דוד ביטן:  אין

דוד ביטן:  כן?     

יונתן פלורסהיים: מאחר ואתה מקדם הרבה דיונים שנוגעים ליוקר המחיה, ואנחנו יודעים את האג'נדה שלך בעניין זה, חשוב להבין בעניין רידינג

יונתן פלורסהיים:  רידינג, בין אם זה שיפוץ או בין אם זה הקמת פיקרים, זו הוצאה מאוד מאוד גדולה

יונתן פלורסהיים:  השיפוץ, דיברו פה על חצי מיליארד שקלים

יונתן פלורסהיים:  ההקמה של הפיקרים ושיפוץ הארובה מעל מיליארד-מיליארד וחצי

דוד ביטן: אין בעיה

דוד ביטן:  יש לך פתרון אחר? תעשה

יונתן פלורסהיים: נכון, דבר ראשון, אנחנו ככלל נעדיף לא להוציא את ההוצאה הזאת שהיא לכמה שנים בודדות, שאין בה זה

יונתן פלורסהיים:  אנחנו ככלל נעדיף לא להוציא

דוד ביטן: יש לך פתרון אחר?     

יונתן פלורסהיים: כל הזמן בוחנים פתרונות

יונתן פלורסהיים:  אני אגיד את זה, כל הזמן מנסים למצוא פתרונות אחרים

דוד ביטן: נו, מה הפתרונות?      

יונתן פלורסהיים: אחרי זה יגידו שאני לא

דוד ביטן: לא, מה, המצאתם פתרונות?     

מאיר פעיל: אנחנו הצענו

מאיר פעיל:  אנחנו לא צריכים אותם

מאיר פעיל:  אנחנו הצענו פתרונות לא מעטים

מאיר פעיל:  בסוף מה שעמד על הפרק לצורך העניין זה הנושא של רידינג

מאיר פעיל:  למשל להעביר אנרגיה באמצעות תחמ"ש שנמצא ליד קאסם, איפה זה היה, יוסי?     

יוסי רופא: עתידים

מאיר פעיל: עתידים

מאיר פעיל:  לא, מעתידים אנחנו הצענו את הנושא של התחמ"ג

מאיר פעיל:  להוסיף שם שנאי ולהזרים משם אנרגיה

דוד ביטן: זה נותן פתרון סולארי אתה מדבר?     

מאיר פעיל: אתה יודע מה? אפילו נפגשנו עם חברה חיצונית שיכולה לספק אנרגיה באמצעות אונייה שתעגון באזור עם פיקרים עליה, שתוכל לספר אנרגיה בשעת הצורך

מאיר פעיל:  אגב, לא מדובר במצב שנדרשת אנרגיה באופן שוטף במהלך כל השנה

מאיר פעיל:  אלא מדובר בפיקים שיהיו כשיהיו ומדובר במעט מאוד פיקים

מאיר פעיל:  זה דבר נוסף

מאיר פעיל:       שמע, חברת החשמל עשתה עבודה לעילא ולעילא

מאיר פעיל:  לא בגלל שאנחנו שם, בגלל שהם יודעים, מכירים

מאיר פעיל:  לקחו את המומחים הגדולים ביותר בעולם לטובת העניין

מאיר פעיל:  ולכן הנתונים שאנחנו העברנו הם נתונים שאפשר להישען עליהם

רון אייפר: אנחנו בוחנים כל העת, כמו שאומר מנכ"ל חברת החשמל

דוד ביטן: כן, אבל הבעיה שאתם עושים את זה באיטיות

רון אייפר: לא, לא, אנחנו לא עושים את זה באיטיות, זה לא נכון

דוד ביטן: מה? זה המצב

רון אייפר: אני לא מודאג

דוד ביטן: אולי בגלל הישיבה שעשינו עשיתם מהר את הצוות והחלטתם לגבי רידינג

רון אייפר: נכון

דוד ביטן: אבל זה לא צריך להיות ככה

דוד ביטן:  אנחנו לא צריכים אנחנו לעשות ישיבות ולהעמיד אתכם בלוחות זמנים

רון אייפר: כבוד יושב-הראש, דווקא אני רוצה להגיד לך שאנחנו מתקדמים בנושא הזה ואנחנו בוחנים בכל העת אפשרויות אחרות לספק חשמל לגוש דן, שזה בכלל לא יהיה משהו זמני ברידינג, כי זה יקר, כמו שיונתן אמר

רון אייפר:  בוחנים ייצור מבוזר בסולארי, בוחנים אגירה, בוחנים הולכה כמו שאמר מנכ"ל חברת החשמל, בוחנים כבל ימי בים

דוד ביטן: אבל אגירה לא תעזור לך במרכז הארץ, בתל אביב, ראשון וזה

רון אייפר: למה לא? למה לא?     

דוד ביטן: כמה אתה יכול לאגור?     

רון אייפר: אתה יכול להביא סל של פתרונות

יונתן פלורסהיים: מה שאמר מנכ"ל חברת החשמל, תחנת רידינג צריך אותה לשעות בודדות בשנה

דוד ביטן: לשנה?     

יונתן פלורסהיים: לשנה, כן

דוד ביטן: שנה? 202

דוד ביטן: 6 ואחר כך ב-2027 לא תהיה בעיה? אז אם לוקח שנתיים לטפל בארובה, אז למה אתה צריך בכלל את רידינג? אז עזוב את רידינג

רון אייפר: אז בגלל זה אנחנו מחפשים פתרונות אחרים

דוד ביטן: אז תמצאו את הפתרון

רון אייפר: אנחנו עובדים על זה כל היום

דוד ביטן: טוב

דוד ביטן:  רצית להגיד משהו? כן בבקשה

יונתן פלורסהיים: רק לעניין הרפורמה

יונתן פלורסהיים:  כבוד יושב-הראש, רק אני רוצה לדייק

יונתן פלורסהיים:  כבוד יושב-הראש, רק לעניין הרפורמה

יונתן פלורסהיים:  רידינג הייתה אמורה להימכר במסגרת הרפורמה

יונתן פלורסהיים:  זו התחנה שבסוף

שלום דנינו: התחנה תימכר או הקרקע?     

דוד ביטן: הקרקע, מה זה, בוודאי

דוד ביטן:  אני אגיד לך מה, ככל שעובר הזמן המחיר יותר גבוה, אז לא הפסדתם כלום

רם ארליכמן: חלק חוזר לתל אביב, חלק נמכר

דוד ביטן: כל שנה המחיר עולה

מאיר פעיל: חה"כ דנינו, התחנה לא עובדת מיוני 2022

מאיר פעיל:  אתה יכול למכור גרוטאה

מאיר פעיל:  גרוטאה אתה יכול למכור שם כרגע

דוד ביטן: מה זה גרוטאה? הקרקע קובעת

מאיר פעיל: אמרתי גרוטאה מבחינת התחנה

מאיר פעיל:  ואמרתי בתחילת דבריי, שייקחו

מאיר פעיל:  שייתנו לחברת חשמל את מה שמגיע

דוד ביטן: המחיר קפץ פי שלוש, תאמין לי

מאיר פעיל: מצוין

מאיר פעיל:  ייתנו לחברת חשמל את מה שהוא מגיע

דוד ביטן: הכול בסדר

דוד ביטן:  האוצר בעניין זה יודע מה הוא עושה

מאיר פעיל: מה שהחברה מקבלת מושקע אך ורק חזרה לטובת שיפור ושדרוג המערכות להולכה וחלוקה של החשמל

מאיר פעיל:  אין בעיה

שלום דנינו: יש החלטה לשפץ את רידינג?      

רון אייפר: לא, אמרתי לא, הפוך

רון אייפר:  אני אגיד שוב, אם לא הבנת, חה"כ דנינו

ששון גואטה: אבל אומרים שלא כלכלי לשפץ

ששון גואטה:  לא?      

רון אייפר: נכון, אנחנו המלצנו שלא לשפץ

רון אייפר:  המלצנו להקים תחנות פיקריות ניידות

רון אייפר:  באופן זמני עד 2030

דוד ביטן: אבל גם זה בעייתי

רון אייפר: במידה ויהיה צורך

רון אייפר:  אני רוצה להגיד עוד פעם

דוד ביטן: רגע

שלום דנינו: אז דוד ביטן מדבר בדיוק על הפער שחסר בתוכנית

דוד ביטן: אם זה נכון, רגע, אם זה נכון שלוקח את הארובה לטפל בה שנתיים וחצי וב-2026 בלבד אתה צריך את זה, אז אתה לא צודק

דוד ביטן:  אז עזוב, זה כבר לא פתרון

דוד ביטן:  אני מאוד מצטער

דוד ביטן:  כל הדברים האלה לא נכונים

יונתן פלורסהיים: הארובה, גם העלות שלה לפי מיטב ידיעתי היא רבע מיליארד שקלים

יונתן פלורסהיים:  שזה משהו שאי אפשר להעביר אותו

דוד ביטן: אז אתם צריכים למצוא פתרון אחר

רון אייפר: מצטיירת פה תמונה לא נכונה

רון אייפר:  אני רוצה להסביר לך

דוד ביטן: למה? זו התמונה, מה זה מצטיירת?     

רון אייפר: לא, אז אני אסביר

רון אייפר:  אני רוצה להסביר רגע לחה"כ דנינו, בסדר? רידינג צריכים אותה לכמה שעות בשנה

רון אייפר:  בסדר? 80, 100, 120, 160 שעות בשנה מקסימום, בתקופה שבין 2026 וזה נדחה כל הזמן

דוד ביטן: אם יהיו יותר מידי מכוניות חשמליות גם צריכים

רון אייפר: גם, גם

רון אייפר:  הדבר הזה נלקח, ההערכה הזאת של מספר השעות הבודד בשנה זה בגידול מאוד מאסיבי בביקוש

דוד ביטן: אז לא צריך להשקיע

רון אייפר: יפה

רון אייפר:  אז בגלל זה, יושב-הראש, ואני אגמור להסביר לחה"כ דנינו

רון אייפר:  לתקופה מוגבלת של זמן

רון אייפר:  מ-2026 או בין 2026 ל-2028 עד ל-2030, זה הכול

רון אייפר:  מספר שנים בודד שהתחנה הזאת תפעל מספר שעות בודד בכל שנה

רון אייפר:  לאחר 2030 לא צריך כלום ברידינג, כי יהיו פתרונות הולכה אחרים שיביאו את החשמל לתוך המרכז

דוד ביטן: אז תמצא פתרונות אחרים, מה שאנחנו מדברים

רון אייפר: אז אנחנו, היושב-ראש, עובדים על זה

רון אייפר:  אמרתי, אנחנו בוחנים עכשיו, בגלל ההשקעה האדירה, בסדר? לשאלתך, שיפוץ ירד מהפרק

רון אייפר:  ההמלצה של הוועדה הייתה פיקריות

רון אייפר:  אבל גם פיקריות, כמו שאמר יונתן, עולה מעל מיליארד שקלים

רון אייפר:  ואנחנו בוחנים אפשרויות, יחד עם חברת ניהול המערכת ועם רשות החשמל, לעשות אפשרויות אחרות לייצור שיחליף את הצורך בכלל בייצור ברידינג

רון אייפר:  בסדר?      

מאיר פעיל: שנייה, אני חייב לענות, ברשותך

מאיר פעיל:  משהו אחד

מאיר פעיל:  תשמע, זו תמונה שהיא לא מבטאת את מלוא הפרטים בה בצורה נאותה

דוד ביטן: הם צריכים את רידינג לכמה שעות בשנה?     

מאיר פעיל: לא, לא, אני אסביר

מאיר פעיל:  לא, לא, זה אין בעיה, זה אני אמרתי

מאיר פעיל:  אומרים שהפיקריות עולות הרבה כסף

מאיר פעיל:  אבל אני חוזר ואומר עוד פעם, הפיקריות שקיימות, שחברת החשמל מפעילה אותן היום, הן בטווח זמן לא ארוך תחדלנה לתפקד

מאיר פעיל:  מה לא ברור כאן? יצטרכו להחליף אותן

מאיר פעיל:  הן נמצאות בפריסה ארצית, מספקות חשמל

מאיר פעיל:  מה יהיה אז? לא יצטרכו לקנות פיקריות?     

ששון גואטה: מה, מחכים שלא יהיה לאנשים חשמל? איפה הרעיון? תשמע, תהיו אחראים

ששון גואטה:  האוצר, אני לא יודע כמה הוא אחראי האוצר, אני אגיד לך את האמת

ששון גואטה:  אני איבדתי אמון באגף התקציבים

דוד ביטן: רגע, רגע

רון אייפר: אני אתייחס לזה גם

מאיר פעיל: על הארובה, נכון, זה 250 מיליון

ששון גואטה: אתם, אתם הבעיה

ששון גואטה:  הם רוצים, אתם לא מסכימים להם

דוד ביטן: אתה אומר שלוקח שנתיים לשפץ?     

יהודה הראל: יושב-הראש, אני רוצה להגיד, ברשותך, כמה מילים

יהודה הראל:  לגבי הפיקריות

דוד ביטן: לא, רגע, רגע

דוד ביטן:  חברת נגה

יהודה הראל: יושב-הראש ועד העובדים, יהודה גן אל, של חברת חשמל

דוד ביטן: חכה רגע, לא, אני צריך את החברה

דוד ביטן:  המנכ"ל מדבר בשבילכם יפה מאוד

דוד ביטן:  עזוב את זה

קודם כל יש לי הרבה מה להגיד על מספר נושאים

 אז קודם כל אני 33 שנים עבדתי לפני זה בחברת חשמל, אז אני מכיר גם את השטח

 הרבה תפקידים, גם בייצור וגם בהולכה בחברת חשמל

 אי אפשר להגיד שאני לא מכיר את השטח

      אני רוצה להגיד ככה: יש כמה נושאים שדיברו פה

 אחד מהם זה נושא שקשור לתוכנית הפיתוח של טווח קצר של עד 2030 שבתוכם גם נמצאת רידינג

 תוכנית הפיתוח שאנחנו כבר הגשנו ואושרה בממשלה נמצאים כל הצרכים של המשק עד 2030, כולל מה שהזכרת, הנושא של הגידול ברכב החשמלי

 אנחנו לוקחים את כל המדדים של תחזיות ביקוש שיהיו

 לוקחים בחשבון יחידות שייצאו מכלל שימוש

דוד ביטן: לקחתם בחשבון 400,000 מכוניות חשמליות?     

כן, לקחנו בחשבון

דוד ביטן: וכמה חשמל זה צורך?     

לקחנו את זה בחשבון

 אנחנו משתמשים בנתונים של משרד האנרגיה ובנק ישראל

 בהתאם לזה יוצרים את התחזיות

 רק שנייה, תן לי להשלים משפט

 תוכנית הפיתוח שמבוססת על הביקוש לוקחת בחשבון איזה יחידות ייצור יצטרכו במשק ובהתאם לזה גם בודקים בדיקות של ניתוח סיכונים

 זאת אומרת מה יקרה אם המתחדשות לא יהיו, הם יהיו בהיקף כזה או אחר

 ולכל הנושאים האלה ניתן מענה בתוכנית הפיתוח שכבר הוגשה ואושרה ובתוכם נמצאים יחידות הייצור

 תוכנית הפיתוח הזאת היא גם לוקחת בחשבון עלויות ובודקת את העלויות המינימליות שנמצאות בתוך התוכנית

 אז כל מה שנמצא, נמצא שם

      לגבי הנושא של רידינג

 אני מזכיר שרידינג, מעבר להחלטת הממשלה שנקבעה שלא יהיה ייצור קבוע ברידינג, לתקופת הגישור בדקנו את האפשרויות

 ואכן מדובר בתקופה שבין 2026 ואולי קצת יותר מאוחר, עד 2030 או עד 2032 שפתרון הקבע של תחמ"ג מורשה יהיה וייתן פתרון לאזור גוש דן לשנים הבאות

 יש צורך בתקופת הגישור

 כמו שצוין פה, מדובר על שעות מועטות בשנה, בשעות השיא

 ולכן יחד עם משרד האנרגיה, כמו שדובר פה, - - - את החלופות

דוד ביטן: אתה לא יכול לפתור את זה בניידות?     

עכשיו שנייה

 נושא של ניידות, ודרך אגב, זה נושא שחברת נגה הציעה אותו כחלק מהנושאים של התמודדות עם מצב הלחימה

 אנחנו הוצאנו RFI

דוד ביטן: לא רק במצב הלחימה

רק שנייה

 הוצאנו RFI שבו השתתפו גם היח"פים וגם חברת חשמל

 קיבלנו הצעות מחיר מכל היצרנים איזה טכנולוגיות

 בדקנו את המקומות שאפשר לחבר אותם וכרגע יש איזה פרויקטור שעושה עבודה לבדוק את כל ההשלכות

דוד ביטן: איזה השלכות?     

השלכות

 איך למקם אותם בנקודות קבועות, שבהם יש למשל גם גז וגם סולר

 איך למקם אותם במקומות עתידיים

 כי אתה לא יודע בתרחיש חירום איפה תהיה הפגיעה

 כל הדברים האלה יש פרויקטור עכשיו של חברת נגה שעובד מול המשק ובודק את זה

דוד ביטן: רגע

דוד ביטן:  זה רק במצב לחימה? לא צריך את זה בבעיות אחרות?     

בוא נגיד ככה, כשאתה עושה תכנון של משק חשמל היחידות הפיקריות הניידות זה לא הפתרון הכי זול ויעיל

דוד ביטן: זה הבנו, ברור

הוא פתרון שיותר מתאים לשעת חירום

 גם לאירועי חירום שזה פרויקטי גישור, למשל, אם לא הצליחו להקים יחידות בזמן אז הוא יכול להוות איזה גישור

 הדוגמה של רידינג היא דוגמה שגם חברת חשמל הצהירה וגם אנחנו חושבים שזו אחת האפשרויות שקיימות בשטח

 במידה וזה יהיה הפתרון היחידי, אז כנראה שנשלב את זה

דוד ביטן: אז אתה אומר רק למקרה חירום אתה צריך את הניידות האלה?     

נכון

 את הניידות האלה, את המובייל, כי זה יחידות עם נצילות מאוד נמוכה

 אוקיי? ויחידות עם נצילות יותר נמוכה הן פחות כדאיות

 אבל כן אי אפשר להתעלם מזה שיש מלחמות ואתה צריך בכל זאת שתהיה לך גמישות

 ולכן היחידות האלה על השולחן

 אני מניח שכבר בחודשים הקרובים תהיה תוכנית

דוד ביטן: מה זה? עוד מעט המלחמה מסתיימת

דוד ביטן:  אז אתה רוצה למלחמה הבאה? לא, אני לא מבין את זה

גם במלחמה הזאת בחנו עוד נושאים נוספים, כמו שימוש בדיזלים שקיימים במשק

 גם בתחנות כוח וגם בתחנות ייצור, כדי שיוכלו להוות גישור

דוד ביטן: רגע

דוד ביטן:  הנושא הזה של הניידות זה רק למלחמה? אתם לא צריכים את זה לבעיות שוטפות?      

שלום דנינו: לשעות האלה של הפיקים?      

רם ארליכמן: הם גם לשגרה, חברים

רם ארליכמן:  אני אומר לכם, יש לנו יחידות פחות נצילות, גם היום, שהם משרתות פיקרים בשגרה

רם ארליכמן:  אני חולק על זה

רון אייפר: רק שנייה, אני רוצה להסביר

רון אייפר:  רק שנייה, רם

רם ארליכמן: יש היום פיקרים עם נצילות הרבה יותר נמוכה

רם ארליכמן:  הם משרתים למטרה הזאת גם בשגרה וגם בחירום

רון אייפר: שנייה, אני רוצה להסביר

רם ארליכמן: וזה יהיה חדש, יותר טוב ויותר נציל

ששון גואטה: איפה הבעיה אבל? איפה הבעיה?     

מאיר פעיל: פחות מזהם

מאיר פעיל:  וגם הפחמיות מזהמות וכשצריך אותן אז מייצרים באמצעותן

ששון גואטה: איפה הבעיה? למה מעכבים את זה? אף אחד לא נותן לנו תשובה

ששון גואטה:  רק ועדות, ועדות

רק שנייה

 המושג של פיקריות, יש פה פיקריות ויש ניידות

 פיקריות קיימות במערכת, זה חלק מההתמודדות שלנו עם כל מיני מצבים, לתקופות קצרות של גישורים, הנעות, אי ודאות במתחדשות

דוד ביטן: מה ההבדל בין פיקר לנייד?     

ניידת זה סוג של פיקרית על גלגלים

 אוקיי?      

ששון גואטה: זה אותו דבר, זה אותו דבר

אז כרגע גם הצי הקיים של חברת חשמל וגם אצל היח"פים יש יחידות פיקריות שקיימות במערכת

 לגבי מה ששפיגלר אמר, גם את הנושא של הפיקריות של חברת חשמל, נעשתה עבודה יחד עם חברת חשמל האם כדאי לשפץ אותן או האם כדאי להחליף אותן בחדשות

דוד ביטן: אני לא אומר, אתם עושים עבודה

דוד ביטן:  הכול טוב ויפה

דוד ביטן:  אבל צריכים פתרונות מהירים

דוד ביטן:  אי אפשר לחכות רק לוועדות ולצוותים

אז אני אומר, הצוות ייתן תשובה, עוד כמה חודשים תהיה תשובה לגבי הפיקריות

דוד ביטן: מנהל התכנון

דוד ביטן:  כמה זמן לוקח מבחינתכם? ומה אתם לא מאשרים את זה, לעשות את ההרחבה של תחנות קיימות?     

רן דרסלר: רן דרסלר, אגף תכנון ארצי, מנהל תכנון

רן דרסלר:  זה ברור, לא צריך צוותים בשביל להגיד שיש עדיפות להרחיב תחנות קיימות

רן דרסלר:  זה מובן מאליו

רן דרסלר:  היתרונות ברורים והוזכרו כאן

דוד ביטן: פתאום שמעתי מילה של תחרות, אבל תכף נתייחס לזה

רן דרסלר: זו מדיניות שהיא קיימת ואומצה על ידי המועצה הארצית

דוד ביטן: אבל אתם לא עושים את זה

רן דרסלר: כך קידמנו את כל תחנות הכוח עבור העשור הנוכחי

רן דרסלר:  ונזכיר שבהתאם להחלטת ממשלה אושרו תוכניות על ידי מוסדות תכנון

רן דרסלר:  אושרו תוכניות בהיקף של קרוב ל-4,000 מגה-וואט שמתוכם למימוש נדרשות שתי יחידות, בערך 1,400 מגה-וואט בעשור הנוכחי

רן דרסלר:  כך שיש מלאי תכנוני

דוד ביטן: זאת אומרת רק אם יש החלטת ממשלה אתה מתחיל לעבוד?     

רן דרסלר: לא

דוד ביטן: למה? אבל למה צריך החלטת ממשלה על כל דבר? אני לא מבין את זה

דוד ביטן:  מה, לא מספיק החלטה שלכם, של הפקידות? למה?     

רן דרסלר: אבל זה מתחלק

דוד ביטן: מה צריך כל דבר להביא? כמה זמן, מביאים ואז 10 דקות מסיימים ואז זהו

דוד ביטן:  אבל זה לא יהיה, לא נראה

רון אייפר: זה מה שאומר חוק התכנון והבנייה, היו"ר

רן דרסלר: צריך הסמכות

רן דרסלר:  יבוא יזם פרטי כדי שהוא יוכל לקדם תוכנית בות"ל

רן דרסלר:  אוקיי? במקביל יש גם תוכניות שקודמו על ידי משרד האנרגיה והן קודמו במועצה הארצית גם בלי הסמכות

רן דרסלר:  פעלנו בהתאם למדיניות

דוד ביטן: אז אני, רבותיי, תראו, אני מבקש מכם את הנושא הזה של הרחבת תחנות קיימות, מהאוצר, אני רואה שזה הכול תלוי באוצר

דוד ביטן:  תביאו את זה להחלטת ממשלה מהירה

דוד ביטן:  על מנת שמנהל התכנון כבר יאפשר לעבוד בעניין הזה

דוד ביטן:  לוקח זמן

דוד ביטן:  גם זה לוקח זמן

רן דרסלר: אנחנו מגויסים לעניין הזה באופן מלא

דוד ביטן: לוקח איזה שנתיים כדי לעשות דבר כזה

רון אייפר: יושב הראש, אנחנו בדיוק עושים את זה

רן דרסלר: זה עלה בדיונים של הצוות הבין משרדי

רון אייפר: החששות שלך והרצונות שלך זהים עם מטרות הצוות

דוד ביטן: אז תביאו את זה

רון אייפר: אנחנו על זה, אנחנו עובדים על זה

רון אייפר:  זו החלטה משמעותית

דוד ביטן: מה צריך עבודת צוות כדי להרחיב תחנה קיימת? איזה צוות? תבואו אליי, אני אעשה לכם החלטה בדקה

רון אייפר: אמרתי, יש פה שיקולים נוספים

דוד ביטן: מה זה החלטת צוות?     

רון אייפר: יש פה שיקולים נוספים

דוד ביטן: איזה שיקולים?     

רון אייפר: אמרתי, שיקולים של תחרות

דוד ביטן: תכף נשמע על התחרות

רון אייפר: שיקולים של פיזור

דוד ביטן: התחרות בסוף בישראל מונעת כל דבר

דוד ביטן:  תחרות למה? דרך אגב, אני אזכיר לך דבר אחד

דוד ביטן:  יש גם ברשויות מקומיות, כשיש לך קרקע שהיא צמודה לקרקע קיימת, אז אפשר למכור את הקרקע וקרקע עירונית ללא מכרז

דוד ביטן:  עכשיו תקשיב טוב, יש את זה בהרבה מאוד פרמטרים

דוד ביטן:  אז איפה רצית שירחיבו את השטח? לא בתחנה קיימת?     

רון אייפר: לא, אנחנו חלילה לא מתנגדים לדבר הזה

דוד ביטן: אז מה הקשר לתחרות פה? איזה קשר לתחרות?     

רון אייפר: פשוט צריך לעשות את זה, הצוות עושה את זה בצורה - - -     

דוד ביטן: הם משלמים על זה

דוד ביטן:  מה זה תחרות? נראה לך אתה נותן להם והאוצר לא יגבה כסף על זה? בחייך

רון אייפר: לא, זה לא מה שאנחנו אומרים

רון אייפר:  הצוות יסיים את עבודתו בשבועות הקרובים

דוד ביטן: אין פה שיקולי תחרות, אני מאוד מצטער

רון אייפר: הממשלה, החלטת הממשלה קבעה שהצוות צריך לשקול גם שיקולי תחרות

רון אייפר:  ובהחלט שיש פה שיקולי תחרות

דוד ביטן: ברור, כי מכניסים, דוחפים את זה על מנת שלא ייפלו

רון אייפר: לא, דווקא התחרות פה לא קשורה לחברת החשמל

דוד ביטן: יש בהחלטת ממשלה של הצוות?     

רון אייפר: כן

דוד ביטן: אז אין פה שיקולי תחרות, אני מאוד מצטער

דוד ביטן:  היחידים, היחידים שיכולים להרחיב זה התחנות הקיימות

דוד ביטן:  אתה רוצה, תקים תחנה חדשה, מה זה רלוונטי? זה בסדר גמור

רון אייפר: אבל זה אותו צוות

דוד ביטן: ואז אתה עושה מכרז

רון אייפר: יושב-הראש, זה אותו צוות

רון אייפר:  הסכמה, אם תקום תחנה חדשה, בין אם תחנה צמודת דופן

שלום דנינו: אם אני מבין נכון, גם עכשיו היחידות שמייצרות חשמל הן תחת מחיר תחרות

שלום דנינו:  זה לא מחיר קבוע

שלום דנינו:  אני מבין נכון?     

עוז לוי: אני אסביר, אני אסביר

עוז לוי:  עוז לוי, רשות החשמל

עוז לוי:  באמת כמו שאמר רון, הצוות הזה צריך לבחון בין היתר, ובהקשר הזה זה באמת לא העיקר

עוז לוי:  כן? לא לעשות מזה את העיקר, את שיקולי התחרות

עוז לוי:  שיקולי התחרות אומרים שכדאי מאוד שיהיה מלאי תכנוני גדול

עוז לוי:  כדאי שיתכננו יותר אפילו ממה שצריך

דוד ביטן: זה לא קשור להרחבת תחנה קיימת

דוד ביטן:  מה זה קשור?     

עוז לוי: לא, זה לא קשור ישירות

דוד ביטן: פה אין תחרות

דוד ביטן:  מה? איזה תחרות יש?     

עוז לוי: לא, יש לא מעט תחנות קיימות שיכולות להתרחב

דוד ביטן: תחרות שיש בהקמה של זה

עוז לוי: והן יכולות גם להתחרות אחת בשנייה ולהתחרות בתחנות שהן לא הרחבה של תחנה קיימת

עוז לוי:  וגם זה שיקול שצריך להביא בחשבון במסגרת השיקולים

דוד ביטן: לא, לא, אני לא יודע איזה החלטת ממשלה יש

דוד ביטן:  החלטת הממשלה, אם היא מתייחסת לעשור הבא, נכון שכולל תחרות רלוונטי

דוד ביטן:  אם זה קשור להרחת תחנות קיימות כרגע, שיקולי תחרות לא רלוונטיים

דוד ביטן:  אני לא יודע על איזה החלטה אתם מדברים

עוז לוי: ההחלטה מתייחסת לצורכי המשק בעשור הבא

דוד ביטן: אז זה לא קשור

דוד ביטן:  ודאי שיש שיקולי תחרות

דוד ביטן:  מה זה קשור כרגע למה שאנחנו מדברים?     

עוז לוי: אלא שקבועי הזמן הם כאלה מהרגע שבו נותנים אישור לתחנה להתחיל את תהליך ההסכמה ועד שהיא מסיימת אותו ומוקמת ופועלת, זה סדר גודל של עשור

דוד ביטן: אז אני מאוד מצטער

עוז לוי: לכן צריך לעשות צעדים עכשיו כדי לענות על הצרכים של המשק בעשור הבא

דוד ביטן: לא, לא, אין קשר

דוד ביטן:  אתם מערבבים דבר בדבר ובגלל זה מונעים דבר חשוב אחר

רון אייפר: לא, לא, זה לא נכון

דוד ביטן: לא, זה המצב, אני מאוד מצטער

רון אייפר: להתחיל לתכנן מחר בבוקר זה להקים את התחנה ב-2030 ומשהו, זה המצב

רון אייפר:  ולכן אנחנו נחושים לסיים את העבודה של הצוות, כדי שיהיה עכשיו הסמכות

דוד ביטן: תעשה את הצוות שלך, תעשה מה שאתה רוצה בצוות

דוד ביטן:  זה לא מעניין אותי

דוד ביטן:  זה יעניין אותי כשתסיים ואז נראה מה החלטת

דוד ביטן:  כרגע אני לא, זה לא מעניין אותנו

דוד ביטן:  מה שמעניין אותנו כרגע זה להתחיל תהליך של הרחבת תחנות קיימות כדי להרחיב את המעגל

דוד ביטן:  אני עוד לא יודע מה יהיה

דוד ביטן:  אולי פתאום תצטרך? תן להם לתכנן

דוד ביטן:  התכנון גם לוקח שנתיים-שנתיים וחצי

דוד ביטן:  לא הבנתי, מה הסיפור? לא מבין את זה

דוד ביטן:  הם לא יכולים לתכנן כי אין החלטת ממשלה

דוד ביטן:  אתם לא מבינים את זה?     

עוז לוי: חשוב לזכור שיש שתי תחנות

דוד ביטן: מה העניין הזה? אני לא מבין

עוז לוי: שתי תחנות שמחייבות לאישור

דוד ביטן: בסדר, מצוין

שלום דנינו: אבל מה אכפת לנו שיהיה עודף תכנוני?     

דוד ביטן: מה הבעיה?      

רון אייפר: אנחנו בעד שיהיה עודף תכנוני

דוד ביטן: מה אתם אומרים להם? רק כשנחליט מה יהיה בעשור הבא ואז תתחרו

דוד ביטן:  מה זה הדבר הזה, התחרות הזאת?      

עוז לוי: יושב-הראש, נדמה לי שאתם מתפרצים לדלת פתוחה

עוז לוי:  באמת

עוז לוי:  כי זה בדיוק המסר שאנחנו מנסים להביא

דוד ביטן: אתם מתפרצים לדלת פתוחה

דוד ביטן:  אתם, במקום לפתור את הבעיה של עכשיו אתם מדברים איתי מה יהיה ב-2040

דוד ביטן:  זה לא מעניין אותי כרגע

דוד ביטן:  זה יעניין אותי כשיהיה תרחיש

עוז לוי: אבל לא הבנתי למה

דוד ביטן: כי העשור הבא זה 2040

רון אייפר: לא, יושב-הראש, אם מחר בבוקר התחנה של אדון ארליכמן מתחילה תכנון, מחר בבוקר, היא לא תקום לפני 2030

רון אייפר:  זה כבר בעשור הבא

דוד ביטן: לא, בסדר גמור, מצוין

רון אייפר: אז זה, אנחנו אומרים אותו דבר

דוד ביטן: אבל אם הם יתחילו ב-2030 הם יסיימו את זה ב-2035

רון אייפר: אבל אנחנו רוצים שזה יתחיל מחר בבוקר

דוד ביטן: טוב

רון אייפר: הסמכות למחר בבוקר, אם זה לא היה ברור

דוד ביטן: אני הבנתי כבר

דוד ביטן:  יהודה, אתה רוצה להגיד משהו? מה זה קשור כל כך לעובדים של חברת החשמל? רק תסביר לי

יהודה הראל: כבוד יושב-הראש, קודם כל תבין שבסוף הכול זה עובדים

יהודה הראל:  חוץ מהוועדות כמובן של האנרגיה

יהודה הראל:  זה ועדות ועובדים

דוד ביטן: לא, אנחנו נעשה ישיבה על הרפורמה, אמרתי כבר

דוד ביטן:  תהיה ישיבה מיוחדת על הרפורמה והיא תהיה ביום ראשון על מנת שיהיו לנו כמה שעות לדון בזה

יהודה הראל: אני יכול להגיד כמה מילים?     

דוד ביטן: כן, קצר אבל

יהודה הראל: אני אהיה קצר לפחות כמוהם

דוד ביטן: לא, לא, קצר

דוד ביטן:  המנכ"ל דיבר בשמך

יהודה הראל: טוב, בסדר, אני אהיה קצר

יהודה הראל:  בכל אופן, רידינג הייתה אמורה להימכר ב-2021

יהודה הראל:  לכולם פה יש זמן

יהודה הראל:  גם לרון מהאנרגיה, שעושה עבודה, מבין את החומר היטב

יהודה הראל:  יש להם זמן

יהודה הראל:  עכשיו, ברור לכולם, הבעיה שלנו היא היעדר החלטות

יהודה הראל:  לא מה נעשה, אין החלטות

יהודה הראל:  המלצות יש מפה עד ים המלח

יהודה הראל:  יש ועדות שממליצות בלי סוף

דוד ביטן: אבל הממשלה החליטה הם אומרים

יהודה הראל: בואו נצא עם החלטה עכשיו

יהודה הראל:  אנחנו החל מ-2021 באנו לעובדים שלנו ואמרנו להם אנחנו צריכים לפטר אתכם כי מוכרים את רידינג

יהודה הראל:  צעקה גדולה, בכי רב, הפנימו את זה

יהודה הראל:  חצי שנה אחר כך, אחרי שעשו תוכניות לעצמם ועשו קריירה שנייה, אמרנו להם לא, לא מוכרים אתכם

יהודה הראל:  כנראה צריכים לשפץ

יהודה הראל:  אתם נשארים בחברה, נמצא לכם עבודה חלופית

יהודה הראל:  עד היום הם עדיין בעבודה חלופית מחכים להחלטה הזאת

יהודה הראל:  חבר'ה, אפשר להיפטר מהעובדים האלה? יש פה מישהו שיכול להגיד כן, אפשר להיפטר מהידע הזה של התחנות האלה ברידינג? אף אחד לא מוכן לקחת את זה

יהודה הראל:  עדיין העובדים נמצאים בעבודות חלופיות, לא יודעים מה יהיה עתידם

דוד ביטן: תודה

דוד ביטן:  הבנו את מה שאמרת

דוד ביטן:  טוב, אני חייב לסיים

דוד ביטן:  רבותיי, אחד, צריך לקבל החלטה

דוד ביטן:  אם צריך החלטת ממשלה תביאו את זה לממשלה, ותארגנו את זה מהר, שמאפשרת כרגע לפתח תחנות קיימות

דוד ביטן:  שמנהל התכנון יתחיל לעבוד והיזמים יתחילו לעבוד על הקיים

דוד ביטן:  זה לוקח זמן הדברים האלה

דוד ביטן:  ללא קשר למה יהיה ב-2035, בסדר? תחליטו מה שתחליטו

דוד ביטן:  מה שהם יוסיפו זה יהיה חלק מהמערך שאתם לוקחים בחשבון

רון אייפר: מקובל

דוד ביטן: אז זה צריך החלטה מהירה, זה אחד

דוד ביטן:  שתיים, אני לא, לגבי הנייד אני חושב שזה רעיון טוב

דוד ביטן:  אני לא חושב שזה רק לחירום

דוד ביטן:  חירום ודאי שצריך, אין ויכוח

שלום דנינו: הוא קריטי בחירום

דוד ביטן: הוא קריטי לחירום

דוד ביטן:  אבל גם צריך לקבל החלטות בעניין הזה גם כן

דוד ביטן:  יש אנשים שמוכנים להשקיע בזה

דוד ביטן:  זה לא על חשבון המדינה

דוד ביטן:  כפיילוט

דוד ביטן:  אז תנו להם את זה

דוד ביטן:  מה גם שחברת החשמל גם מוכנה נראה לי לטפל בזה

דוד ביטן:       לגבי רידינג, אנחנו גם מבקשים שתקבלו החלטה תוך חודש

דוד ביטן:  הוא צודק

דוד ביטן:  צריכים לסיים את העניין הזה, לכאן או לכאן

דוד ביטן:  אני חושב שהאוצר צודק פה

דוד ביטן:  אם ההוצאה היא גדולה, אז לא צריכים לטפל, באמצעים אחרים, אין לי בעיה עם זה

דוד ביטן:  אבל תודיעו באמת מה אתם רוצים לעשות

שלום דנינו: אני חושב שזה הוסכם בדיון

שלום דנינו:  נכון? שהארובה לא תשופץ והיא לא פותרת את בעיית הזמנים של כמה שעות

רם ארליכמן: ברשותך, הנושא של הארובה, הפכו את זה לאיזה פיל שסביבו הכול מסתובב

רם ארליכמן:  זה כבר לא הקמה של יחידות, זה קודם כל בואו נדבר על ארובה

רם ארליכמן:  מי אמר שצריך? בוא נבחן את זה מחדש

רם ארליכמן:  בשביל כמה שעות צריך לשפץ את הארובה?     

דוד ביטן: הם אמרו, רגע, לאט לאט

רם ארליכמן: בשנתיים וחצי ומאות מיליונים? למה?     

דוד ביטן: מישהו מונע ממך להגיש למשרד האנרגיה? תבדוק את זה ותן להם

דוד ביטן:  יש פה, חברת החשמל טוענת שצריך

דוד ביטן:  יש לך חוות דעת אחרת?     

רם ארליכמן: לא, זו דרישה של המשרד להגנת הסביבה וצריך לעשות עבודה מחדש ולראות רגע, שנייה, בשביל כמה עשרות שעות אולי נמצא פתרון זול, מהיר וטוב יותר

דוד ביטן: בבקשה

דוד ביטן:  אז נתנו להם חודש לעניין הזה

דוד ביטן:  אני חושב שהם כבר מטפלים בזה שנתיים

שלום דנינו: והרעיון מתחבר לפיקרים

דוד ביטן: הצוות הפסיק לעבוד? סיים את העבודה על רידינג

דוד ביטן:  נכון?     

רון אייפר: הצוות הגיש את המלצותיו

רון אייפר:  אבל כמו שאמרתי, אנחנו ממשיכים לבחון אפשרויות

דוד ביטן: אז תבחן

דוד ביטן:  ההחלטה שלכם לבחון אפשרויות אחרות היא נכונה

דוד ביטן:  כיוון שמדובר פה רק על כמה שעות

דוד ביטן:  אין טעם להשקיע סתם כסף

דוד ביטן:  אבל אז תביאו את הפתרונות ותגידו לחברת החשמל מה קורה

דוד ביטן:  הוא צודק יהודה

רון אייפר: יושב-הראש, זה בדיוק מה שאנחנו עושים עכשיו

רון אייפר:  אנחנו רוצים לסיים את זה כמה שיותר מהר

דוד ביטן: אבל גם לגבי הניידים אנחנו רוצים תשובות מהירות

דוד ביטן:  כמה זמן אתם צריכים פה לבדוק את העניין, עם נגה ועם כל מי שצריך?     

מספר חודשים

דוד ביטן: לא, לא, מספר חודשים זה הרבה

דוד ביטן:  זה הרבה

דוד ביטן:  אתם אוהבים שנים וחודשים, זה לא ילך

דוד ביטן:  שלושה חודשים, זה גם מספר חודשים

דוד ביטן:  אני מבקש חוות דעת על העניין הזה ותשובות סופיות על העניין הזה

דוד ביטן:  בסדר?      ואני רוצה לעשות ישיבה על הרפורמה של חברת החשמל, יום שלם

דוד ביטן:  נעשה את זה ביום ראשון

דוד ביטן:  אחד מימי הראשון, בסדר? נתאם את זה

שלום דנינו: או שבת, דוד

דוד ביטן: למה? הם לא יכולים לעבוד ביום ראשון? מה הבעיה?     

שלום דנינו: יום ראשון מתאוששים משבת

שלום דנינו:  לפני שיתאוששו נתפוס אותם

דוד ביטן: אז מה אתם רוצים, שנעשה ביום שני? מתי נעשה? טוב, נמצא יום

דוד ביטן:  אין בעיה, נמצא יום

דוד ביטן:  נגה, הכול תלוי בכם לפי מה שאני רואה

דוד ביטן:  כי אתם הפכתם להיות מעל חברת החשמל בעניינים האלה

דוד ביטן:  אז אתם צריכים לקבל החלטות מהירות, זה לא הולך ככה

דוד ביטן:  אתם צוואר הבקבוק בעניין הזה

דוד ביטן:  מה אני יכול לעשות? רשות החשמל מביאים לה חשבון, עושה חישובים, עניין אחר

דוד ביטן:  אתם צריכים לתת פתרונות שקשורים לחשמל

דוד ביטן:  אתם לוקחים בחשבון כל דבר

דוד ביטן:  אבל תכלס, יהיו הפסקות חשמל

דוד ביטן:  ויש עלות להפסקת חשמל

דוד ביטן:  מה שאתם מרוויחים, ה-250 מיליון, ברגע שיהיו הפסקות חשמל גדולות אנחנו נפסיד את זה למשק בכל מקרה, אפילו יותר

דוד ביטן:  כמה עולה היום הפסקת חשמל נגיד באזור תל אביב, ראשון? שמונה שעות

מאיר פעיל: יש כל מיני הערכות

מאיר פעיל:  אבל מה שאמרת זה המעט שבמעט

מאיר פעיל:  זאת אומרת כל הפסקת חשמל היא יוצרת נזק אדיר

מאיר פעיל:  קודם כל לפעילות השוטפת של המשק וגם לתדמית

מאיר פעיל:  יש כאן עניינים נוספים של תדמית של מדינה נאורה, מערבית, שיש לה הפסקות חשמל בפרקי זמן לא מבוטלים

מאיר פעיל:       אבל רק ברשותך, יושב-הראש וגם חה"כ דנינו, חברת החשמל בהקשר הזה, מהרגע הראשון כל הזמן העירה גם ב-ע' וגם ב-א', למה לא צריך לפעול במסגרות מסוימות, בגלל השחתת כספי ציבור

מאיר פעיל:  אנחנו, אנחנו אמרנו את זה

דוד ביטן: אתה לא בעד עכשיו

דוד ביטן:  אתה צריך לתת הסבר

מאיר פעיל: לא, זה לא עניין

מאיר פעיל:  כי זה מרגיז אותי

מאיר פעיל:  וחוץ מזה, כי אני חוזר ואומר, עודף הבירוקרטיה האיומה והנוראה, והרגולציה המטורפת והמטורללת פוגעת במשק הישראלי ובכל אחד מתושבי מדינת ישראל

מאיר פעיל:  זו האמת לאמיתה, אי אפשר לברוח ממנה

דוד ביטן: טוב, בסדר

דוד ביטן:  זה נגיד שהישיבה ביום ראשון

דוד ביטן:  סיימנו את העניין

שלום דנינו: אבל שווה להקים צוות לבדוק את הרגולציה

דוד ביטן: אולי הח"כים יקימו צוות ונתחיל לבדוק אתכם

דוד ביטן:  אולי זה רעיון לא רע

דוד ביטן:  אתם אוהבים להקים צוותים כל הזמן

אני רק רוצה לעדכן, לגבי דקות אי אספקה בשנה, רוב הדקות אי אספקה נובעים מחלוקה ולא מייצור ולא מכל מיני דברים אחרים

 שם רוב ההפסקות

 זאת אומרת, הפסקות חשמל זה משם

דוד ביטן: מנהל התכנון, אתם צריכים להביא לנו הצעה איך מזרזים את ההחלטות שלכם בעניין

דוד ביטן:  לא שנתיים וחצי

דוד ביטן:  לתת הערכה להרחיב קצת תחנה קיימת לא צריך בשביל זה שנתיים וחצי

דוד ביטן:  זה מספיק חצי שנה לדעתי

שלום דנינו: אתם גם לא מתחייבים שהם יספקו לנו חשמל ונשלם להם

שלום דנינו:  תאפשרו

דוד ביטן: אני זוכר שעשינו חוק בחוק ההסדרים, של החלטות מהירות בתחומים של דברים כאלה חשובים

דוד ביטן:  נכון?      

רן דרסלר: הות"ל יודע לעבוד יפה מאוד ובמהירות

רן דרסלר:  ותוכנית לוקחת זמן, לא יעזור

דוד ביטן: למה זה צריך לקחת שנתיים וחצי?     

רן דרסלר: גם להרחיב תחנת כוח קיימת, על כל היתרונות שגלומים בזה, זה עוד תוכנית

רן דרסלר:  צריך להכין לה תסקיר השפעת סביבה, צריך לשמוע התנגדויות

דוד ביטן: בסדר

רן דרסלר: זה תהליך שלוקח זמן

שלום דנינו: איפה אתם עושים את זה? במחוזי?     

דוד ביטן: לא, לא

רן דרסלר: בות"ל

רן דרסלר:  בוועדה לתכנון

דוד ביטן: החוק הזה לא פותר את הבעיה שעשינו?     

רון אייפר: לגבי הסמכות?     

רן דרסלר: החוק קובע את הזמנים של הוועדה, את כל הזמנים של הוועדה הם קבועים בחוק

רן דרסלר:  מוקצבים

רן דרסלר:  יש זמן יזם גם

רן דרסלר:  לוקח זמן להכין תסקיר

דוד ביטן: לא, אם אתה לוקח את זה, עם כל הכבוד, אם אתה לוקח את זה כדבר חשוב, אתה קורא לזה שכותב את התסקיר אומר לו יש לך כך וכך זמן לעשות את זה

שלום דנינו: או תן לו את התסקיר מוכן

יונתן פלורסהיים: יש היבטים בחוק תשתיות לאומיות

דוד ביטן: נו, שם פתרנו את הבעיה

דוד ביטן:  או שלא פתרנו?     

יונתן פלורסהיים: אבל זה לא פותר את הכול

דוד ביטן: לא פותר

דוד ביטן:  אז אני מבקש ממך עכשיו

יונתן פלורסהיים: לפתור את זה

דוד ביטן: תכינו, וזה חשוב לאוצר לא פחות

דוד ביטן:  אתה יודע

דוד ביטן:  תכינו הצעה לתיקון החוק בעניין הזה, שההליך במנהל התכנון לא ייקח יותר מחצי שנה

דוד ביטן:  והם יסתדרו כבר

דוד ביטן:  תכתבו את זה בחוק

דוד ביטן:  תוך חצי שנה חייבים לסיים עם זה

דוד ביטן:  זה הכול

דוד ביטן:  עם מועדים

דוד ביטן:  מה זה שנתיים וחצי להרחיב תחנה קיימת כבר? הכול קיים

דוד ביטן:  רק לבוא להגיד הנה, פה אנחנו

דוד ביטן:  אם אין עניין של הפקעות והשטח שייך לתחנה, אז מה הבעיה עם זה? אני לא מבין

שלום דנינו: זה בתוך המתחם

דוד ביטן: יש רק את הנושא של ההתנגדויות

דוד ביטן:  רק את הנושא של ההתנגדות

דוד ביטן:  שהתסקיר קובע לגבי ההתנגדות

דוד ביטן:  בסדר גמור, אין בעיה

דוד ביטן:  אבל לא צריך להגזים, שנתיים וחצי על מנת לאשר איזה חלקת אדמה שיעשו שם עוד כמה דברים? בחייכם

שלום דנינו: תקימו צוות לבחון את זה

דוד ביטן: שמעתם, שנתיים וחצי זה נהיה מינימום לכל דבר

דוד ביטן:  מה זה הדבר הזה?     

מאיר פעיל: כבוד יושב-הראש, אני רוצה להעיר הערה

דוד ביטן: כאשר לא יהיה חשמל, אז מה נגיד? שמנהל התכנון לקח לו שנתיים וחצי לעשות משהו?      

מאיר פעיל: לא, כאשר לא יהיה חשמל נראה לך שמישהו יגיד לך לך תתכנן? יגידו לך מיד ללכת ולחבר את החשמל

מאיר פעיל:  בלי תכנון, בלי כלום

מאיר פעיל:  יש גבול לכל דבר

שלום דנינו: וזה יעבוד

דוד ביטן: שהאוצר יביא תיקון לחוק

דוד ביטן:  האוצר יחד עם האנרגיה, זה ביחד

דוד ביטן:  תביאו תיקון על מנת שההליך הזה יהיה זריז מאוד

דוד ביטן:  אני לא אומר לכם כמה

דוד ביטן:  תחשבו על כמה

דוד ביטן:  אני חושב חצי שנה זה יותר מידי זמן

שלום דנינו: תעברו על הצעדים ולקבוע זמנים

דוד ביטן: זה הכול

דוד ביטן:  מספיק כבר עם זה

דוד ביטן:  שנתיים וחצי, ארבע שנים, צוות אחרי שלוש שנים

דוד ביטן:  ברור, לכן יש בעיה

דוד ביטן:       תודה, הישיבה הסתיימה